Vučić: Otvoreni Balkan pripada balkanskim narodima - Blitz RS - Vesti\nVučić: Otvoreni Balkan pripada balkanskim narodima\nAleksandar Vučić je na završnoj konferenciji za novinare samita Otvoreni Balkan u Ohridu, rekao da ministar spoljnih poslova Rusije Sergej Lavrov nije bio „kum“ OB-a.\n„Bili smo prisutni samo Edi (Rama), Zoran (Zaev, bivši makedonski premijer) i ja kada smo doneli odluku o osnivanju OB, ne stidim se politike koju vodi Srbija i ponosan sam na nju i ne stidim se tradicionalno dobrih odnosa sa Rusijom. Niko osim nas nije učestvovao u pripremi OB“, istakao je Vučić.\nUkazuje da je to ideja ljudi koji hoće da sarađuju, a ne da traže mane drugome, koji hoće budućnost u zajedništvu i ne traže drugome „dlaku u jajetu“.\n„Želimo da poljoprivrednici budu zadovoljniji, jer mogu više da izvezu, da imamo više turista, da i jedni i drugi živimo bolje, a ne da razmišljamo kako ćemo da napakostimo jedni drugima, već šta možemo dobro da uradimo“, istakao je Vučić.\nRama: Zemlje članice Otvorenog Balkana formiraće kriznu grupu\nEdi Rama je naglasio da dolazi vreme kada će zrno žita biti teško kao cela vreća žita i jedan kilovat struje kao jedan megavat, zbog čega je potrebna još veća saradnja u regionu u okviru te inicijative.\n„Otvoreni je za sve građane i sve više će pripadati svima“, dodao je Rama.\nRekao je da će tri zemlje formirati jednu radnu grupu za krizu koja će dati konkretna rešenja, jer će kriza biti još dublja u celom svetu.\nPrema njegovim rečima, jedna radna grupa odmah će početi sa radom i već će u julu biti organizovan susret kako bi se sagledali predlozi radne grupe.\nNajavio je da će zatim u septembru u Beogradu biti organizovan prvi zajednički sajam hrane, vina i turizma, na koji će biti pozvani biznismeni iz svih država.\nRama je dodao da će biti organizovan i skup o bezbednosti hrane, kao i da će na narednom samitu u Albaniji u fokusu biti energetska bezbednost za članice OB-a.\nŽelimo da napravimo najbolji mogući dijalog, želim da nas bude šest u Otvorenom Balkanu, poručio je Rama.\n„Svako ko se suprostavi ovoj inicijativi osuđen je na neuspeh, a ko se suzdržava gubi dragoceno vreme“, naglasio je Rama.\nKočevski: Sistem zajedničke naplate putarine\nPremijer Severne Makedonije Dimitar Kovačevski istakao je da je dogovorena saradnja tri zemlje kroz povezivanje sistema za elektronsku naplatu putarine.\nTo znači da će građani Srbije sa tagovima za putarinu moći da prođu rampe bez stajanja i u Severnoj Makedoniji, rekao je Kovačevski na zajedničkoj konferenciji za medije lidera Otvorenog Balkana.\n„Tako ćemo smanjiti gužve na naplatnim rampama i olakšati građanima“, istakao je Kovačevski.\nNaveo je da je ovaj samit u Ohridu bio veoma produktivan i doneo nove ideje za saradnju.\nKovačevski je zahvalio privrednim komorama i međunarodnoj zajednici na podršci.\n„Imamo i direktnu i jaku podršku od SAD i EU“, istakao je Kovačevski.\nPoručio je da region moraju da se učini evropskim i da zemlje moraju postati članice EU.\n„Zato otvaramo nova poglavlja o saradnji, građani će uskoro osetiti koristi ovih sporazuma u oblasti turizma, kulture, poreskih sllužbi i priznavanje diploma“, naveo je Kovačevski.\n„Ako se rauzmemo, ne znam zašto ne bismo uspeli. Neka Zapadni Balkan postane Otvoreni Balkan“, poručio je Kovačevski.\nAbazović: Ova inicijativa novo lice Zapadnog Balkana\nCrnogorski premijer Dritan Abazović, koji je Samitu Otvoreni Balkan u Ohridu prisustvovao kao posmatrač, poručio je da je do sada učestvovao na raznim skupovima, ali da je ovaj „definitivno novo lice“ Zapadnog Balkana i apelovao da na sledećem ovakvo okupljanju bude šest, a ne pet lidera.\n„Sve teme koje su tretirane isključivo se odnose na životni standard građana, bilo da se radi oo slobodnom prometu, poljoprivredi, energetici, turizmu, aktivnoj krizi ili velikim infrastrukturnim projektima… Ovo je definitivno jedan novi pristup i predstavlja zaokret u odnosu na ono što su do sada bile teme“, rekao je Abazović na završnoj konferenciji za novinare posle Samita.\nApelovao da na narednom skupu Otvorenog Balkana bude pristuno šest, a ne pet lidera, jer, ističe, cilj jeste da ova inicijativa ima više i više učesnika i lidera iz različitih oblasti koji rade ono što građani od nas očekuju.\n„A građani od nas očejuje da budemo svi zajedno, ova slika šalje posebnu poruku da diskutujemo na demokratski i pristojan način i voleo bih da ovaj isti sastav pojačan sa šestom državom vidimo i u Crnoj Gori“, rekao je Abazović.\nCrna Gora je, ističe, zainteresovana za saradnju, naša ruka je pružana i nadam se da ćemo se u ovakvim prilimam i ovakvim temama uvek obraćati građanima.\nAbazović je pozvao sve da ovog leta dođu u Crnu Goru i poručio da je Severna Makedonija u potpunosti opravdala svoju ulogu države koja je uvek otvorena za sve ljude dobre volje i lidere koji žele da sarađuju.\n„Pozivam vas da tokom leta posetite Crnu Goru, a mi ćemo da nastavimo da baštinimo ovu ideju u interesu naših građana“, poručio je Abazović.\nTegeltija: Odluka o Otvorenom Balkanu unutrašnje političko pitanje BiH\nPredsedavajući Veća ministara Bosne i Hercegovine Zoran Tegeltija izjavio je da je odluka o “Otvorenom Balkanu“ unutrašnje političko pitanje BiH i da nema veze sa ratom u Ukrajini i sankcijama protiv Rusije.\nTegeltija je u Ohridu, gde je u svojstvu posmatrača učestvovao na samitu Otvoreni Balkan, rekao da sledi donošenje političke odluke o pristupanju BiH toj inicijativi i dodao je teško govoriti o razlozima zašto ta odluka još nije doneta.\n“Niko od onih koji treba da donesu tu odluku nije izašao i rekao zašto je protiv Otvorenog Balkana, da li zbog straha da je to zamena za evropske integracije, da li zbog nekoga ko je predložio tu inicijativu“, rekao je Tegeltija na pres-konferenciji na pitanje novinara šta je uticalo da se predomisli i da se založi za pristupanje BiH Otvorenom Balkanu.\nTegeltija je rekao da je bilo pokušaja da se o toj odluci razmatra na današnjoj sednici Predsedništva BiH, ali da nije bilo spremnosti da se o tome razgovara i da ta tačka nije uvrštena u dnevni red sednice.\nIzrazio je uverenje da će poslovna zajednica i javnost u BiH izvršiti “adekvatan pritisak“ na donosioce političkih odluka kako bi, kaže, BiH pristupila Otvorenom Balkanu.\nDodao je da će upotrebiti svu energiju da ubedi protivnike te inicijative da ona donosi dobro i poslovnoj zajednici i građanima u BiH.\n24. juna 2022. Nema komentara


Srbija tražila novi kredit od Rusije za železnicu - Ekonomija - Dnevni list Danas\nPočetna » Ekonomija » Srbija tražila novi kredit od Rusije za železnicu\n4Piše: RSE 14. marta 2019. 12.44\nTo iz Ministarstva građevinarstva, saobraćaja i infrastrukture navode za Radio Slobodna Evropa.\nUgovor o izgradnji Jedinstvenog Dispečerskog centra i izvođenju radova na železničkoj infrastrukturi potpisali su 17. januara 2019, tokom posete predsednika Ruske Federacije Vladimira Putina Srbiji, preduzeće „Infrastruktura železnice Srbije” i „RŽD International” (Ruske železnice). Vrednost ovog ugovora je 230 miliona evra, a ugovorom je definisano da će od tog iznosa iz kreditne linije biti izdvojeno 172,5 miliona evra.\n„Ministarstvo finansija se obratilo krajem 2018. sa zahtevom Ruskoj Federaciji. Naredni korak za novi ruski kredit podrazumeva usaglašavanje Međudržavnog sporazuma između Vlade Republike Srbije i Vlade Ruske Federacije o novom ruskom izvoznom kreditu“, piše u odgovoru Ministarstva.\nIz Ministarstva takođe navode da je predviđena realizacija tri projekta iz domena projektovanja i izgradnje železničke infrastrukture: radovi na izgradnji elektrotehničke infrastrukture na deonici Stara Pazova – Novi Sad, izgradnja Jedinstvenog dispečerskog centra i izrada projektno-tehničke dokumentacije za rekonstrukciju i modernizaciju pruge Valjevo – Vrbnica – državna granica sa Crnom Gorom.\nNa pitanje RSE na koji način je odlučeno da se posao izgradnje Dispečerskog centra poveri ruskoj kompaniji „RŽD International“ i finansira kreditom iz Ruske Federacije, iz Ministarstva navode da je projekat inicijalno bio planiran da se realizuje kroz prethodni međudržavni zajam za železnicu od Ruske Federacije.\n„U međuvremenu zahtev za finansiranje je proširen i na deonicu brze pruge na kojoj radove izvode Ruske železnice, zbog čega je projekat Dispečerskog centra odložen i biće realizovan u okviru nastavka ruskog kredita za realizaciju železnice“, piše u odgovoru.\nRuska kompanija „RŽD International” angažovana je na izgradnji železničke infrastrukture u Srbiji na osnovu Ugovora o izvođenju radova na izgradnji železničke infrastrukture i isporuci dizel-motornih vozova iz 2013. godine i pratećih aneksa. Vrednost ovog ugovora je oko 941 milion dolara (oko 833 miliona evra). „RŽD International” trenutno radi na izgradnji deonice železničke pruge od Stare Pazove do Novog Sada u okviru projekta modernizacije pruge Beograd-Budimpešta.\nModernizacija pruge koju izvodi „RŽD International” do sada se većim delom finansirala iz kredita Ruske Federacije, na osnovu Međudržavnog sporazuma između Republike Srbije i Ruske Federacije o odobrenju državnog izvoznog kredita od 11.1.2013. godine. Iznos ovog kredita je 800 miliona dolara (oko 709 miliona evra), a rok za korišćenje ovog kredita produžen je do kraja 2021. godine.\nPrema Ugovoru o izvođenju radova na izgradnji železničke infrastrukture i isporuci dizel-motornih vozova iz 2013. „RŽD\nInternational“ nema obavezu da dobije saglasnost od investitora – „Infrastruktura železnice Srbije“ na izbor podizvođača, odnosno Ruske železnice same biraju svoje podizvođače.\nĐorđević pozvao poslanike da podrže sporazume o novim kreditima\nA višak u budzetu.\n14. marta 2019. u 13.45\nre: Srbija tražila novi kredit od Rusije za železnicu\nNisu jeftina Al AV predizborna ekskurzija!\n14. marta 2019. u 14.55\n„…od 172,5 miliona evra kako bi finansirala izgradnju Jedinstvenog Dispečerskog centra za upravljanje saobraćajem vozova u Srbiji…!\n„DISPEČERSKI CENTAR“ ZA 1 (JEDNU) PRUGU, U SRBIJI!!!???\nIZGLEDA, „IMA SE,…“!!!!\n14. marta 2019. u 15.18\nKredit za, prvobitno namenjen za izgradnju pruge Valjevo Loznica, a kasnije razbucan na manje izgradnje i rekonstrukcije železnice, je primer na kome se svi budući tužitelji, sudije i dežurni policajci trebaju da uče šta je zloupotreba, kradja, korupcija, kriminal veleizdaje i ljudska pokvarenost iz dna duše.


Formirana „Udružena opozicija Srbije“ - Novi Standard\n„Obavezujemo se“, rekao je Veselinović, „da ćemo se, svesni ideoloških razlika, boriti za uspostavljanje slobodnog društva i demokratskog poretka“\nOdluku o formiranju Udružene opozicije Srbije danas je potpisalo 12 političkih subjekata – Građanska platforma, Demokratska stranka, Demokratska zajednica vojvođanskih Mađara, Državotvorni pokret Srbije, Narodna stranka, Narodni pokret Srba sa KiM “Otadžbina”, Pokret za preokret, Pokret slobodna Srbija, Udruženje sindikata Srbije “Sloga”, Stranka slobode i pravde, Šumadijska regija i Đorđe Vukadinović.\nKako je rekao Janko Veselinović iz Pokreta za preokret na konferenciji za novinare, dve su zajedničke stvari potpisnicima – niko nikada nije sarađivao sa režimom Aleksandra Vučića i ispoštovali su Sporazum sa narodom i da nisu izašli na “lažne izbore”.\n“Današnja odluka je nastavak saradnje ovih političkih organizacija sa vrlo jasnim ciljevima”, rekao je Veselinović.\nOn je, predstavljajući odluku o formiranju Udružene opozicije, istakao da “Srbija nije slobodna zemlja” odnosno da je “posle lažnih izbora koje su narod i opozicija udruženo bojkotovali, postala jedina zemlja u Evropi koja nema ni legitimnu Skupštinu ni Vladu”.\n“Građani su danas životno i egzistencijalno ugroženi, ucenjeni, institucije su uništene, a mediji zarobljeni. Duboko svesni razmere ekonomske i društvene propasti, doneli smo odluku o formiranju Udružene opozicije Srbije sa samo jednim ciljem – smeni nestručnog, bahatog, korumpiranog režima zasnovanog na samovolji jednog čoveka i izgradnja demokratskog i slobodnog društva za šta ćemo se boriti i izboriti svim raspoloživim sredstvima nenasilne političke borbe, koja uključuje sve oblike građanske neposlušnosti”, rekao je on.\n“Pozivamo sve političke organizacije koje dele iste ideje i koje su se do sada ponašale na sličan način u borbi protiv režima Aleksandra Vučića, da nam se u narednom periodu pridruže političke partije, pokreti, sindikati, ali i pojedinci”, rekao je Veselinović.\nIzvor N1, 10. avgust 2020.\nPreporučujemoJanko VeselinovićopozicijaSrbijaUdružena opozicija Srbije


ODRŽAN DŽUDO SPEKTAKL ZA MLAĐE UZRASNE KATEGORIJE, „VLADAN PETROVIĆ 2014“ – OMLADINSKI DŽUDO KLUB BEOGRAD\nODRŽAN DŽUDO SPEKTAKL ZA MLAĐE UZRASNE KATEGORIJE, „VLADAN PETROVIĆ 2014“\nU nedelju 13.4.2014 u Sportskom centru Šumice, održan je 20. jubilarni međunarodni memorijalni džudo turnir „Vladan Petrović 2014“ u organizaciji Omladinskog džudo kluba „Beograd-Mile Dragić“. Na turniru koji su svi gosti ocenili kao najbolji na kome su do sada učestvovali, takmičilo se 550 takmičara iz 60 klubova i 7 zemalja. Ove impozantne brojke sigurno svrstavaju ovaj turnir u najbolje turnire u regionu, pa i šire.\nTakmičenje se odvijalo na 6 borilišta u 3 uzrasne kategorije, ukupno 55 težinskih kategorija. Na takmičenju su sudile nacionalne sudije na čelu sa predsednikom sudijske organizacije i našim najboljim internacionalnim sudijom „A“ kategorije, Sinišom Škrbićem.\nZa takmičare su bile obezbeđene medalje, a za najbolje u svakoj uzrasnoj kategoriji i pehari. Takođe pehari su dodeljeni i za najuspešnije ekipe u ukupnom plasmanu. Treće mesto osvojila je ekipa „Lugoj“ iz Ruminije, drugo mesto osvojila je ekipa „Dinama“ iz Pančeva, dok je najbolja ekipa bila ekipa Omladinskog džudo kluba „Beograd-Mile Dragić“.\nGosti turnira su bili: porodica Vladana Petrovića, državni sekretar za sport Gospodin Predrag Peruničić koji je i otvorio ovaj turnir, generalni sekretar džudo saveza Srbije Gospođa Lidija Popvić, selektor kadetske reprezentacije Munir Šabotić, proslavljeni džudo asovi, Miloš Mijalković, Miroslav Jočić, Milan Dragić, Aleksandar Kukolj, Marko Vukićević…\nTurnir je protekao u odličnim borbama u sportskom duhu bez ijednog incidenta. Posebno su bile zanimljive borbe u konkurenciji pionira i kadeta.\nRezultate sa turnira možete videti ovde>>>Vladan Petrovic 2014\nEVROPSKI KUP I TRENING KAMP TVER, RUSIJA\nOMLADINSKI DŽUDO KLUB BEOGRAD-MILE DRAGIĆ UČESTVOVAO NA TRENIG KAMPU U KIKINDI


Lozinka kontrolnog sistema londonske železničke stanice otkrivena u emisiji BBC-ja | OZ I.T SOLUTIONS-BLOG\nLozinka kontrolnog sistema londonske železničke stanice otkrivena u emisiji BBC-ja\nNajslabija karika u informatičkoj bezbednosti i dalje su ljudi što dokazuje i sledeća vest.\nJedna od najprometnijih železničkih stanica u Londonu Waterloo nepažnjom je otkrila svoju lozinku za jedan od sistema u kontrolnom centru i to u emisiji koji je emitovao BBC.\nKorisničko ime i lozinka nalazili su se odštampani na papirićima koji su bili zalepljeni na monitoru centralnog upravljačkog računara stanice koji je snimljen u emisiji koja je prikazana prošle nedelje, u sredu uveče, na BBC-ju.\nAli ovi podaci koji bi trebalo da budu poverljivi nisu bili vidljivi gledaocima BBC-ja na nekoliko sekundi, već čitavih 44 minuta.\nEmisiju je zatim bilo moguće pogledati i na YouTubeu, ali je kasnije uklonjena zbog ovog gafa.\nU emisiji se govorilo o problemima britanske železničke mreže, a voditelji emisije Nik Hjuer i Margaret Mauntford nalazili su se u kontrolnom centru stanice u kome su se osetljivi podaci nalazili zalepljeni na monitoru uređaja.\nLozinke bi trebalo da zaštite uređaje, ali one gube smisao ako se kao u ovom slučaju lozinka odštampana na papiru stavi kao podsetnik na vrh uređaja koga bi trebalo da štiti.\nDa stvari budu gore, ne samo da lozinka koja je poverljivi podatak nije trebalo da se pojavi u televizijskoj emisiji, već “Password3” je jedno od najgorih rešenja pri izboru lozinki. A to je bila lozinka koju su videli gledaoci BBC-ja.\nOvo nije prvi slučaj da se neka lozinka pojavi u jednoj televizijskoj emisiji. Nešto slično se dogodilo i timu koji je bio zadužen za bezbednost na Svetskom prvenstvu u fudbalu 2014, ali i francuskoj televizijskoj mreži TV5 Monde o čemu smo nedavno pisali.\nPrevious Post:Sa računa avio-kompanije Rajaner ukradeno 5,14 miliona dolara\nNext Post:Bezbednosni propusti u Googleovoj novoj Chrome ekstenziji za zaštitu od fišinga


BioSave porodice Porodica Gradišić Porodica Bučo Porodica Softić Porodica Kurjak\nKompanija BioSave voli da poklanja, te je odlučila svoje porodice nagraditi novim programom darovanja roditeljima koji se odluče pohraniti matične ćelije iz pupčane vrpce u Viti 34. Program lojalnosti BioSave porodica pruža posebne pogodnosti porodicama i njihovim bebama.\nSvaka porodica koja se odluči za neku od naših usluga, da li je to pohranjivanje matičnih ćelija iz mliječnog zubića u prvoj svjetskoj banci BioEden ili jedini akreditovani prenatalni test u Evropi - Prenatest, očekuju ih brojne pogodnosti unutar BioSave porodice.\nSvaka porodica koja pohrani matične ćelije učestvuje u BioSave porodica programu , te ima priliku da bude nagrađena poklonom pohranjivanja matičnih ćelija iz mliječnog zubića na 20 godina u prvoj svjetskoj banci za pohranjivanje dentalnih matičnih ćelija BioEden.\nNa ovaj način, našim porodicama i njihovim najmilijima će biti omogućena još jedna prilika za pohranjivanje matičnih ćelija iz mliječnog zubića i umnjaka.\nU sklopu programa BioSave porodica, nalazi se i iznenađenje za jednu od naših porodica u sklopu kojeg je posjeta laboratorijama Vite 34 u Leipzigu te dvodnevni obilazak.\nNa ovaj način će naši klijenti će imati priliku da posjete Laboratorije te svakako informišu se o svim eventualnim pitanjima. Naši stručnjaci iz Vite 34 će biti na raspolaganju našoj porodici, te sa zadovoljstvom ih uputiti na željene lokacije.


Imamo više od 10 godina iskustva u savjetovanju i projektovanju informacijskih sistema\nKvalitetan odabir partnera za savjetovanje i projektovanje informacijskog sistema je jedna od najvažnijih stvari nakon donošenja odluke kod izgradnje prvog informacijskog sistema ili kod potrebe za poboljšanjem i nadogradnjom postojećeg sistema.\nCommerce Engineering će za korisnike svih veličina iz različitih grana industrije ponuditi i implementirati rješenja koja osiguravaju smanjenje troškova poslovanja uz povećanje efikasnosti te olakšani nadzor i upravljanje.\nU današnje vrijeme otežanog poslovanja te potrebom za stalnim povećanjem konkurentnosti, informacijski sistem mora biti ekonomičan, pouzdan i siguran te fleksibilan u cilju brzog i efikasnog prilagođavanja potrebama korisnika, njegovih kupaca te novim tehnologijama.\nUsluga savjetovanja i projektovanja u svojoj biti obuhvaća sve dijelove informacijskog sistema, od projektovanja infrastrukture i neophodnih sistemskih komponenti do aplikativnih rješenja i korisničke podrške. Jedna smo od rijetkih firmi koja je u mogućnosti ponuditi i implementirati odgovarajuća rješenja kroz sve nivoe informacijskog sistema.\nPrilikom savjetovanja oslanjamo se na provjerene i dokazane tehnologije najvećih svjetskih korporacija poput Microsoft-a i HP-a čiji smo dugogodišnji partneri i na čijim tehnologijama i rješenjima zasnivamo rješenja.\nNa ovaj način, sistemom „ključ u ruke" korisnik dobiva kompletno integrirano rješenje te podršku za cjelokupni isporučeni informacijski sistem što korisniku omogućava da kroz jedno centralno mjesto ima osiguranu podršku za sve dijelove svoj informacijskog sistema.\nKonsalting i upravljanje projektima


Kesić: Pozicija Srbije bila jača pre sporazuma\nObrad Kesić, analitičar "TSM Global Consultants"\nPolitički analitičar Obrad Kesić u razgovoru za Glas Amerike razmatra mogućnost sprovodjenja briselskog sporazuma na severu Kosova.\nO mogućnosti sprovodjenja Briselskog sporazuma na severu Kosova i eventualnom ubrzanju evrointergaracije Srbije, kao rezultat postizanja sporazuma, kolega Branko Mikašinović razgovarao je sa vašingtonskim političkim analitičarem i saradnikom firme TSM, Obradom Kesićem.\nKesić: “Biće veoma teško da se taj složeni sporazum sprovede u delo. Taj sporazum kojim bi trebalo da se zaštite interesi i bezbednost gradjana Srbije na severu Kosova i širom Kosova i Metohije, jednostavno je odbačen od Srba na severu Kosova, koji su u suštini glavni predmet tog sporazuma, tako da je očigledno da Beograd namerava da taj sporazum silom nametne. Imajući u vidu da je ovo samo početak i da će razgovori o dodatnim sporazumima sigurno trajati nekoliko meseci ako ne i više, implementacija će takodje dugo da traje i, naravno, u ovom momentu glavno pitanje je koje su opcije za Srbe na severu Kosova.\nIz njihove perspektive situacija ne izgleda dobro, jer im se s jedne strane govori da nemaju izbor i da nema alternative ovom sporazumu, a s druge strane oni dobro znaju kako žive i kako žive Srbi u enklavama, na jugu, gde su u potpunosti prihvatili autoritet institucija Prištine. Dakle, teško je predvideti kakve će posledice da budu s obzirom na pritiske i uslovljavanja od strane Beograda na Srbe na severu Kosova.“\nGlas Amerike: Da li mislite da će ovaj sporazum da ubrza evrointergracije Srbije?\nKesić: „Ne verujem. Mislim da je to najveća mana ovog sporazuma, jer je ranija pozicija Srbije u odnosu na EU bila mnogo jača, iz tri razloga: Prvo, ništa od značaja nije moglo da se rešava bez saglasnosti Srbije. Sada Srbija rešava jedan od najvećih problema Evropske unije na prostoru Kosova i Metohije, a za uzvrat nije dobila ni datum, već uslovljavanje, tako da posle postignutog sporazuma sada je novi uslov -- implementacija, što otvara veću mogućnost za pritisak i nove uslove koji će da izrastu u procesu implementacije. Drugo, Beograd se potpuno vezao ovakvom strategijom, pristupom i sporazumom za sudbinu Kosova. Znači Srbija idu u paketu u članstvo EU, sa Kosovom. Kada imamo u vidu da je Kosovo znatno manje napredovalo od Srbije, onda znamo da je to dodatno vreme koje će Srbija morati da čeka.\nI treće, ono što je jako loše jeste da Srbija sada nastupa u potpunosti u defanzivi. Ono malo momentuma i prostora koje je otvorila za sebe kada je rekla „ne“ prethodnom predlogu sporazuma, to je izgubljeno, i sada se potpuno vezala za implementaciju ovog sporazuma i za buduće runde pregovora."


Vesti online / Vesti / Svet / Najmršavija pobeda socijaldemokrata\nNajmršavija pobeda socijaldemokrata\nNa nedeljnim izborima u Berlinu (gradu - pokrajini) je tradicionalno dominantna stranka u prestonici, Socijaldemokratska partija Nemačke (SPD), koja je sa manjim prekidima tamo vladala 67 godina, morala da proguta gorak poraz. I to zajedno sa dosadašnjim koalicionim partnerom, Demohrišćanskom unijom (CDU).\nNema osmeha: Mihael Miler sa Zigmarom Gabrijelom\nOdoše im pristalice\nObe ove tzv. narodne partije, tako nazvane zbog masovnog članstva, taj epitet su sada ozbiljno dovele u pitanje jer imaju sve manje naroda uz sebe. Zajedno su izgubile preko 12 procenata birača i time ostvarile najmršaviji rezultat u posleratnoj istoriji.\nSocijaldemokrate su osvojile svega 21,6 procenata (2011. godine 28,3 odsto), dok je CDU takođe izgubila šest procenata i pala na 17,6 procenata.\nIpak, socijaldemokrate mogu da ostanu na vlasti, ali u koaliciji sa još najmanje dva partnera, pošto dosadašnji dvojac više nije dovoljan da osigura većinu.\nNa trećem mestu je ojačana partija Levice sa 15,6 odsto (2011. imali su 11,7 procenata), pa su ovoga puta lako pretekli stranku Zelenih (sa 15,2 odsto), koji su prilično zaostali za rekordnim rezultatom sa prošlih izbora kada su osvojili 17,6 procenata.\nDo nemačkih parlamentarnih izbora predstoje oni pokrajinski u Zarlandu, Šlezvig-Holštajnu i Severnoj Rajni - Vestfaliji, koji će biti ključne probe za vladajuću koaliciju na saveznom nivou.\nDesnopopulistička Alternativa za Nemačku (AfD) je nastavila visok let i sa 14,2 odsto osigurala sebi mesta u već desetom od ukupno 16 pokrajinskih parlamenata, a pet političara te partije je direktno izabrano.\nLiberali (FDP) su se sa 6,7 odsto vratili u parlament, a Pirati, koji su trajali "samo jedno leto", odnosno jedan mandat, sa dramatičnih 1,7 odsto lete napolje iz berlinskog parlamenta (Abgeordnetenhaus).\nMiler ostaje, ali...\nGradonačelnik nemačke prestonice, Mihael Miler, može da ostane u svojoj fotelji, doduše, s etiketom da nikada do sada još neki šef vlade u Nemačkoj nije vladao sa tako mizernim rezultatom. Miler je posle izbora najavio razgovore sa svim partijama, osim sa AfD-om, i ostavio je otvorenim pitanje buduće koalicije, iako mnogi plediraju da će to biti crveno-crveno-zelena koalicija koja znači skretanje Berlina ulevo.\nMeđutim, u opciji ostaje i dosadašnji partner CDU, sa kojim su "zajedno dobro vladali", kako je rekao sam Miler. Razgovori počinju ove nedelje, a početkom decembra će startovati novi berlinski Senat.\nKobna dobrodošlica migrantima\nZa kancelarku Angelu Merkel i njenu izbegličku politiku, izbori u Berlinu su potvrdili negativnu seriju, u kojoj je CDU na svim pokrajinskim izborima u ovoj godini izgubila velike procente. Berlinci su jasno pokazali svoje nezadovoljstvo i kaznili SPD i CDU, a takođe su izvršili dodatni pritisak na kancelarku uoči saveznih izbora u septembru iduće godine.\nSVET DW: Pet neobičnih stavki u koalicionom ugovoru\nSVET DW: Godina koju je Angela Merkel nekako pregurala


Odbojka arhiva - Prnjavorski informativni portal\nOstali sportovi / od prnjavorski - Februar 3, 2017 9:18 am\nOdbojkašice BL Voleja – iznenađenje šampionata\nBanjalučanke su trenutno na prvoj poziciji šampionata sa samo jednim porazom i to od aktuelnog šampiona ekipe Bimal Jedinstva, koja ima dva meča manje. Upravo dvije vodeće ekipe će sutra…\nOstali sportovi / od redakcija - Decembar 3, 2016 9:37 am\nPredsjednik Odbojkaškog saveza Srbije Zoran Gajić najavio gostovanje reprezentacije Srbije u Banjaluci. Nakon vaterpolista, rukometaša i rukometašica, košarkaša i košarkašica u Banjaluci bi uskoro mogli da gostuju i odbojkaši Srbije….\nOstali sportovi / od redakcija - Juli 18, 2016 8:13 pm\nSrpski odbojkaši prvi put osvojili Svjetsku ligu\nOdbojkaši Srbije osvojili su Svjetsku ligu pobjedom nad Brazilom u Krakovu sa 25:22, 25:22, 25:21. Srbija je u šestom finalu osvojila prvi trofej u ovom takmičenju, poslije pet srebrnih i…\nPrnjavor / od prnjavorski - Septembar 10, 2015 9:29 am\nZa prnjavorske odbojkašice liga kao utopija\nTužna sudbina stigla je članove jedinog prnjavorskog ženskog sportskog kolektiva odbojkaški klub Ukrina, koji je zbog besparice odustao od takmičenja u Drugoj ligi RS. Pored teške situacije sa finansijama u…\nOstali sportovi / od prnjavorski - Septembar 1, 2015 2:45 pm\nOdbojkašice Srbije savladale Japan i približile se plasmanu u Rio\nŽenska odbojkaška rperezentacija je u meču punom oscilacija savladala direktnog konkurenta za olimpijsku vizu,Japan, sa 24:26, 25:17, 25:14, 21:25, 15:9. Ženska odbojkaška reprezentacija Srbije pobijedila je danas selekciju Japana sa…


Ivica Osim | BeliOrlovi.rs\nArhiva za kategoriju: Ivica Osim\nOsim: Mogli smo da spasimo Jugoslaviju\t4. jula 2010 - 15:46|Ivica Osim, Legende fudbala|Ostavite komentar Poslednji selektor fudbalske reprezentacije SFRJ, Ivica Osim, otkrio je da mu se često pred san vraćaju slike sa Mundijala u Italiji i žal za propuštenom prilikom da utiče na sudbinu zemlje.\nBivši trener Željezničara, Partizana, Panatenaikosa, Šturma, Džef Junajteda i selektor Jugoslavije i Japana oktrio je u eksluzivnom intervjuu za Sports Ilustrated da još uvek žali zbog poraza od Argentine u četvrtfinalu i neiskorišćenoj šansi da sa generacijom Stojkovića, Savićevića i Prosinečkog uđe u istoriju.\n„Možda sam optimističan,ali često razmišljam o tome kako bi se stvari u Jugoslaviji drugačije odvijale da smo igrali u polufinalu ili finalu. Iako ne mogu da tvrdim da bismo sigurno promenili istoriju, često uhvatim sebe da razmišljam o tome“, priznao je po mnogima najbolji jugoslovenski selektor u istoriji.\n„Tim iz 90′ je bio mnogo, mnogo kvalitetniji od zemlje koju je predstavljao. Ne bi bilo korektno da pričamo o toj generaciji a da ne spomenemo šta je usledilo nakon tog takmičenja. Mnogo ljudi je ubijeno, čitava zemlja je bila urušena. Postoje stvari koje su bitnije od fudbala. Ipak, jedno je sigurno: da su igrači vodili državu umesto političara siguran sam da se ne bi sve završilo kako se završilo“, počeo je legendarni „Švabo“ svoju priču o generaciji koja je svoje poslednje veliko takmičenje, Evropsko prvenstvo 1992., završila na švedskom aerodromu, sa kojeg je po samom pristizanju vraćena za Beograd.\nOsvrćući se na Mundijal u Italiji, Osim je istakao da je utakmica sa Španijom bila najbolja koju je reprezentacija igrala za vreme njegovog mandata.\n„Taj meč je bio poseban zato što je Španija oduvek bila fudbalska sila a tog dana smo pokazali da imamo isti broj kvalitetnih igrača kao i oni. To je bila jedna od onih utakmica u kojoj svaki fudbaler ima priliku da se istakne i bude zapažen. Igrom slučaja je tog dana iskočio Piksi, mada bi on postao veliki igrač i bez te utakmice“, rekao je šezdesetdevetogodišnji trener koji se sa klupe „samuraja“ povukao zbog šloga doživljenog na utakmici japanske Premijer lige.\nRođeni Sarajlija čuvenu četvrtfinalnu utakmicu protiv Argentine predvođene čuvenim Maradonom i ispadanje nakon izvođenja jedanaesteraca ističe kao „najveći meč odigran u pogrešno vreme“, navodeći slučaj Srećka Kataneca kao primer problema sa kojima se susretao u pripremi tog meča.\n„Ekipa nije mogao da se koncentriše. Srećko Katanec, koji je bio veoma bitan igrač,došao je kod mene par sati pred meč i molio me da ga ne stavljam u tim zato što je dobijao pretnje iz Ljubljane i strahovao za svoju porodicu ako bude nastupio za Jugoslaviju. Nezgodna je bila situacija. Ne možete nikoga naterati da igra meč i da se ne brine o zdravlju svoje familije“, poručio je proslavljeni trener.\nUprkos tome što su protiv Španije dres Jugoslavije nosili petorica Bosanaca, dvojica Srba, Hrvat, Crnogorac , Slovenac i Makedonac, Osim je objasnio da nije trpeo velike političke pritiske u sastavljanju nacionalnog tima, iako je „morao da bude oprezan“.\n„Nije bilo ‘političkog ključa’ ali sam morao da vodim računa o imenu, religiji, klubu, pokrajini odakle dolazi i takvim stvarima. Ništa nije smelo da se prepusti slučaju.“, objasnio je iskusni stručnjak, upoređujući tadašnju situaciju sa britanskom.\n„Dajte nekom Englezu da sastavi nacionalni tim Britanije i Irske. Ukoliko bi odabrao dvojicu iz Škotske, tri iz Engleske, a, recimo, nikog iz Irske nastali bi neredi na ulicama. Svaki fudbalski klub vodi svoju politiku, a kamoli reprezentacija“,dodao je on.\nOsim je nakon rata svoju karijeru nastavio u Austriji, gde je osam godina vodio Šturm pre preseljenja na Daleki istok a njegov tim iz 1990. je svoje mesto u istoriji našao, umesto među svetskim prvacima, na listi najboljih timova koji nikad nisu osvojili Svetsko prvenstvo.\nOsim: Orlovi su u dobrim rukama, samo da ne polete previsoko\t8. juna 2010 - 09:05|Ivica Osim, Legende fudbala|Ostavite komentar Ivica Osim, nezaboravni selektor „plavih“ s kojima je 1990. došao do petog mesta na Mondijalu, gledaće događaje iz Južne Afrike na televiziji, u svom domu – bilo u Sarajevu, bilo u Gracu gde sad boravi. Navijaće, kaže, za Špance i sve protagoniste dobrog fudbala, u koje bez rezerve svrstava i selekciju Srbije.\n– Za budućnost fudbala bilo bi najbolje da Španija postane svetski prvak i mislim da nije daleko od toga. Samo da im neki „Murinjo“ ne pokvari pobedničke planove! Čast rezultatima, ali stil koji on forsira nije igra, nego destrukcija i ne bi valjalo da dobije puno sledbenika. Fudbal će se igrati i sutra, a ljudi vole da uživaju u njegovoj lepoti i kreativnosti – oštar je iskusni stručnjak.\nKo može Špancima da pomrsi račune?\n– Možda Argentina ili Brazil, sa svojim sjajnim pojedincima. Ne bih isključio ni nacije koje se vraćaju na scenu, kao što su Holandija i Francuska, ni uvek aktuelnu Italiju. Kažem, neka to bude neko ko igra pravi fudbal.\nU Srbiji je euforija, očekuje se mnogo od Antićevog tima?


Business Matching Event ENERGA b2b 2018 - EBRD/GEFF\nGEFF Technical Expert for Bosn\nDescriptionKreditna linija Na Zapadnom Balkanu, u državama Albaniji, Bosni i Hercegovini, Kosovu, Crnoj Gori, Srbiji i Bivšoj Jugoslovenskoj Republici Makedoniji, EBRD – GEFF kreditna linija osigurava sredstva za ulaganja u domenu zelene ekonomije u stambeni sektor, kao i za kompanije koje kroz svoje proizvode i usluge omogućavaju energetsku efikasnost i obnovljive izvore energije za domaćinstva. Ukupni iznos kreditne linije za zapadni Balkan iznosi 85 miliona eura od čega je za Bosnu i Hercegovinu namijenjeno 17 miliona eura. GEFF na Zapadnom Balkanu se provodi u okviru Regionalnog programa energetske efikasnosti za Zapadni Balkan (REEP Plus) koji finansira Europska unija (EU), a koji se realizuje u saradnji sa Sekretarijatom Energetske zajednice (ECS). Program tehničke saradnje u okviru ove kreditne linije podržava Austrijsko ministarstvo finansija i Investicijski okvir Zapadnog Balkana. Partnerstvo sa donatorima je ključno pri promociji zelenih tehnologija visokih performansi kao i pozitivnih praksi. Donatori pružaju neophodnu podršku GEFF-ovim projektima koji ublažavaju efekte ili potpomažu borbu protiv posljedica klimatskih promjena i drugih prijetnji životnoj sredini.\nVisoko efikasne tehnologije koje su procijenjene i prethodno odobrene kao kvalifikovane za finansijs\nGEFF u Bosni i Hercegovini pomaže stambenom sektoru da ulaže u tehnologije visokih performansi pružanjem finansijskih sredstava putem lokalnih partnerskih finansijskih institucija


Zeleni Nemačke: Državljanstvo za sve “klimatske” izbeglice – Televizija srpske dijaspore\nZeleni Nemačke: Državljanstvo za sve “klimatske” izbeglice\nOd Goran Gajić\t Poslednja izmena 16.12.2019\nStranka Zelenih Nemačke podnela je zahtev za uvođenje takozvanih “klimatskih” pasoša, koji bi omogućili da se osobe koje beže od posledica klimatskih promena nasele u bilo kod delu sveta.\nZeleni upozoravaju da zbog klimatskih promena čitave državne teritorije mogu nestati, a kao primer navode ostrva-države u Pacifiku.\nRešenje je, prema Zelenima, uvođenje “klimatskih pasoša”, prenosi nemački dnevnik “Bild” i navodi da je plan da čitave grupe stanovništva dobiju mogućnost da mogu da se presele, i to iz čitavog sveta u bilo koji deo sveta.\n“Neophodno je pomoći osobama čija je egzistencija ugrožena usled klimatskih promena i garantovati im pravo na zaštitu”, navodi se u zahtevu i dodaje da to važi posebno za države sa istorijskim ili aktuelno visokim stepenom emisije štetnih gasova.\nPotpredsednica nemačkog Bundestaga Klaudia Rot kazala je da bi jedna opcija bila da se tim ljudima da državljansvo.\nNaučni savet nemačke vlade procenjuje, dodajući da ne postoje odgovore prognoze, da bi do 2050. godine oko 25 miliona do jedne milijardi ljudi moglo biti prinuđeno da napusti svoju zemlju zbog posledica klimatskih promena.\nNjemačka policija donirala automobile za BiH\nTamari Eklston ukraden nakit, vrijedan 50 miliona funti!


EVROPA UVODI "VIZE" ZA SRBIJU! Ulaz i u Hrvatsku i Mađarsku koštaće 10 evra\nEVROPA UVODI “VIZE” ZA SRBIJU! Ulaz i u Hrvatsku i Mađarsku koštaće 10 evra\nBrisel — Najavljeni novi sistem ulaska u šengenski prostor ne znači povratak viza, poručio evropski komesar za migracije i unutrašnja pitanja građanima Zapadnog Balkana.\n“Zapadni Balkan je ključni region i blizak partner EU. Sve naše namere su u cilju očuvanje te bliskosti i partnerstva, kao i pojednostavljivanja kretanja i kontakata među ljudima između EU i Zapadnog Balkana”, kaže Dimitris Avramopulos.\nOn je podsetio da je pre godinu dana Evropska komisija predložila uspostavljanje Evropskog sistema za odobrenje putovanja i informacija (ETIAS) kako bi se osnažili evropski kapaciteti kada je reč o bezbednosti i migracionim rizicima koji su bili zasnovani na povećanom broju putnika bez viza.\nKako je najavljeno, odgovor na upit bi trebalo da bude u velikoj večini slučajeva pozitivan, a dobijao bi se veoma brza.\nDimitris Avramopulos u svojoj poruci građanima Zapadnog Balkana kaže da je novina samo mali proceduralni korak koji će u ogromnom broju slučajeva olakšati putovanje u EU, učvrstiti zajedničku bezbednost izbegavajući pritom birokratiju i zadržavanja prilikom ulaska u EU.


Starosedeoci o poskupljenjima - KRUG\nO brojnim i sve češćim povećanjima cena o kojima mediji sa nacionalnim frekvencijama nerado ili uopšte ne govore i o mogućim posledicama koje će krizno vreme ostaviti, danas je govorio predsednik udruženja\nNa medijima sa nacionalnom frekvencijom svakodnevno slušamo o „napretku“ naše zemlje, često smo prvi u Evropi, a neretko i u svetu, ali – putem tih istih medija ne možemo da čujemo o poskupljenjima koja nas očekuju od Nove godine, istakao je Ivan Matović, na današnjoj konferenciji za novinare Udruženja Starosedeoci Kraljeva i okoline. On je poseban akcenat stavio na poskupljenje usluga katastra u Kraljevu, ali u svim drugim gradovima, jer se radi o republičkoj instituciji.\nMatović je podsetio da će od 1. januara naredne godine računi za struju biti uvećani za oko 300 dinara, jer će stavka koja se odnosi na obnovljive izvore električne energije biti uvećana 4,6 puta nego do sada (umesto dosadašnjih 0,093 dinara po kilovat času, koliko se kroz račune za struju plaćala posebna naknada za podsticaj povlašćenim proizvođačima električne energije iz obnovljivih izvora, građani će za ovaj namet ubuduće plaćati 0,437 dinara).\nReč je o naknadi koju oko 3,5 miliona domaćinstava plaća svakog meseca poslednjih pet godina onima koji grade vetroparkove i druge izvore čiste energije i na taj način subvencionišu proizvodnju zelenih kilovata. (Da ovaj teret novom odlukom Vlade nije sada prebačen na budžet građana, Elektroprivreda Srbije, koja otkupljuje zelenu energiju, morala bi sama da pokriva razliku proizvođačima).\nPrimera radi, ukoliko je neko do sada ovaj namet za zelenu energiju na potrošenih 1.000 kilovata plaćao 93 dinara, ubuduće će plaćati 437 dinara.\n– Plaćanjem ove stavke, hteli, ne hteli, plaćamo mini hidroelektrana, a svi znamo ko stoji iza njihove izgradnje – kazao je Matović.\nOn je, osim ovog uvećanja računa za električnu energiju, govorio i o poskupljenju električne energije koje nas očekuje od 1. februara naredne godine i to za 3,4 procenta:\n– Najavljeno je povećanje cene i televizijske pretplate za koju je stranka koja je trenutno na vlasti obećala da će biti ukinuta. Ne da nije ukinuta, više puta je povećana i očekuje nas i u narednoj godini povećanje od 17 odsto, odnosno sa 255 na 290 dinara. Sa svim ovim poskupljenjima, računi za struju bi mogli biti uvećani za oko 1.000 dinara.\nMatović je govorio i o povećanju cena usluga katastra o kojima javnosti nije informisana. Za vadjenje posedovnog lista, tvrdi on, građani sada moraju da izdvoje po nekoliko hiljada dinara više.\n– Svaki posedovni list unutar sebe ima parcele. Kao što znate, i svaka njiva može da ima po više brojeva parcela. Sada ćete na svaki upisani broj parcele morati da platite po 530 dinara. I na svakoj parceli na kojoj imate ucrtan objekat, platićete još 530 dinara. Primera radi, ono što je do sada koštalo oko hiljadu dinara, koštaće vas kao ovaj moj dokument oko 8.000 dinara – istakao je Matović ocenjujući da se država pljačka građane iako su mu, kako tvrdi, u kraljevačkom katastru rekli da za ove izmene nemaju zvanično Uredbu, već da im je „stigla neka naredba po kojoj se sada radi“.\nKako je naveo, za ove svrhe – njegov kolega odbornik morao je da izdvoji 18.000 dinara, a za taj novac – „po sadašnjim tržišnim cenama, u mestu gde živi on je za te pare mogao da kupi 10 ari zemlje“:\n– Bukvalno dolazimo u situaciju da mu treba vrednost 10 ari zemlje da bi izvadio jedan posedovni list koji nam treba bukvalno na svim mestima. Ne radi se samo o poljoprivrednicima, jer nam ova dokumenta trebaju za prijavu adrese, za hipoteke, za ugovore, a dokument važi šest meseci. Mi ćemo plaćati i do 20 puta više nego što smo plaćali!\nMatović tvrdi, na osnovu svog istraživanja, i da gotovo nijedan grad slične veličine nema maksimalnih 11 kao Kraljevo, već sedam do devet članova Gradskog veća kojima su nedavno povećane zarade, a očekuju ih i dva nova povećanja osnovice, najpre za 3,5, a onda i za 1,5 osto – u narednoj godini:\n– Radnici Gradske uprave primili su po 35.000 solidarne pomoći. Nemamo ništa protiv toga, jer se solidarna pomoć isplaćuje i radnicima javnih preduzeća, a u Gradskoj upravi je sve definisano kolektivnim ugovorom. Imamo protiv da „pevaljke“ primer po 90.000 dinara kao pomoć, a da zdravstveni radnici dobiju najmanje – po 10.000, a najviše su dali u vreme vanrednog stanja. Da ne pominjemo domaće preduzetnike koji su ostavljeni na cedilu, jer od januara ulaze u otplatu doprinosa i poreza.\nDržava provredi jeste pomogla sa platama, ali nije otpisala poreze i doprinose i tek će se sada u januaru videti koliko radnji biti zatvoreno, a koliko radnika – otpušteno, poručio je Matović.\nTags: Ivan Matovic, Kraljevo, portal Krug, poskupljenja, Starosedeoci Kraljeva i okoline\nBožićne službe u katoličkoj crkvi u Kraljevu\nČestitka za one koji sutra slave Božić


Makedonija: Na redu su gerilske akcije - Nova Borba\nMakedonija: Na redu su gerilske akcije\nGrađani Makedonije, koji više meseci protestuju protiv vlasti, od ponedeljka menjaju način iskazivanja nezadovoljstva tako što će organizovati gerilske akcije blokade ključnih saobraćajnica i pre svega institucija koje brane režim.\nOrganizatori višemesečnih "obojenih" antivladinih protesta pozivaju građane da im se priključe u ovim akcijama.\nKako najavljuju već u ponedeljak se mogu očekivati prve akcije blokade glavnih saobraćajnica u makedonskoj prestonici, a koje ulice i raskrsnice i na koje vreme će biti blokirane, blagovremeno će biti najavljeno.\n"Očekujemo i pozivamo građane da se pridruže protestima i akcijama", navodi se u pozivu organizatora, prenose makedonski mediji.\nAkcije će, kako kažu, biti organizovane u zavisnosti od toga kako će se ponašati vlast, odnosno da li će do 18. juna biti ispunjeni njihovi zahtevi.\nZahtevi su da Ustavni sud donese odluku o ustavnosti Specijalnog državnog tužioca, da se zaustavi progon demonstranata, da budu pušteni iz pritvora svi do sada uhapšeni učesnici obojene revolucije, kao i da protiv njih i drugih učesnika budu povučene krivične prijave.\nInače, makedonsko Sobranje juče ni nakon višečasovne rasprave nije odlučilo da li će biti razmatran opozicioni zahtev za utvrđivanje odgovornosti predsednika Đorđa Ivanova zbog odluke donete u aprilu da abolira 56 državnih i partijskih funkcionera odgovornih za aferu "Prisluškivanje".


Vesti iz zemlje Archives - Page 16 of 20 - Asocijacija DUGA\nSrbija: HIV pozitivno 1.647 osoba\nU Srbiji sa HIV živi 1.647 osoba, rx što Srbiju svrstava u zemlje sa niskom u?estalosti HIV infekcije, podaci su istraživanja predstavljeni na konferenciji u Beogradu. Rezultati ovogodišnjeg istraživanja me?u populacijama sa pove?anim rizikom...\nBroj testiranih u Kragujevcu nadmasio ocekivanja\nKragujevcani, cak njih 82, u petak, 17. avgusta, iskoristilo je priliku da se anonimno, brzo i besplatno savetuje i testira na HIV. U dve mobilne medicinske jedinice koje su deo kampanje “HIV – Ne...\nAkreditacija programa za edukacije radnika i radnica u socijalnoj zaštiti na temu karakteristika rada sa LGBT osobama “BCIF je od po?etka rada Asocijacije Duga, advice ne samo kroz odobrene donacije ve? i savete i...\n“LGBT mladi” – Borba protiv stereotipa i predrasuda” Projekat “LGBT mladi -Borba protiv stereotipa i predrasuda”, visit this site koji u fokusu ima mlade lezbejke,...\nOve godine se Candlelight Memorial Day, click Me?unarodni Dan se?anja na preminule od AIDS-a, buy obeležava 29. put u svetu i 8. put u Republici Srbiji. Dan se?anja na preminule od AIDS-a obeležava se...\nDugom protiv homofobije\nDanas se u svetu obeležava kao Me?unarodni dan borbe protiv homofobije, viagra jer je na taj dan pre dve decenije homoseksualnost prestala da se tretira kao bolest. Ove godine širom sveta se održavaju...\nStranica 16 od 20 « Prva«...10...1415161718...»Poslednja »\nBlagovremeno lečenje HIV pozitivnih osoba dugoročno se isplati


CVIJANOVIĆ: Štetna odluka SDS-a i PDP-a da ne idu u vlast sa SNSD-om - Opcija\nPotpredsjednik SNSD-a Željka Cvijanović rekla je da nema gorčine i ljutnje zbog odbijanja PDP-a i SDS-a da učestvuju u vlasti na nivou BiH sa SNSD-om, ali da je to štetno.\nCvijanovićeva je istakla da je SNSD najmoćnija politička partija sa najboljim izbornim rezultatom, koja je zbog odgovornosti i svijesti o tome šta žele građani Srpske dala političku ponudu da sve političke partije iz Srpske imaju jedinstven nastup na nivou BiH.\n“Nema gorčine i ljutnje jer je neko odlučio drugačije, ali mislim da je to štetno. Međutim, te partije su procjenjivale na svoj način i to ne sporim. Sigurna sam da to nije u skladu sa onim što očekuje veliki broj članstva te dvije partije koji je svjestan svih izazova, kao ni cijela Republika Srpska i naši građani koji žele jedinstvo i zajednički nastup”, ocijenila je Cvijanovićeva sinoć za RTRS.\nOna smatra da je besmislena konstatacija SDS-a da ova stranka ne može prihvatiti principe koje su definisali SNSD, HDZ i SDA, jer su oni još sa tim\nstrankama u vlasti i sa njima su usaglašavali različita pitanja.\n“Mislim da je riječ o unutrašnjoj priči u kojoj SDS ima strah da bude sa SNSD-om, plašeći se da će na taj način izgubiti karakteristiku pravog opozicionara, ali nivo BiH ima izazove koje nemamo na nivou Srpske, gdje nosite odgovornost za neke procese za koje vam nije važno Sarajevo. Tamo bi zbog složenosti situacije bilo politički mudro da smo zajedno u predstavljanju politika Republike Srpske i mislim da time ništa ne bi izgubili od toga da li su opozicija”, rekla je Cvijanovićeva.\nOna je naglasila da SNSD-u nije nikakva nužda da ponudi opozicionim partijama da zajedno formiraju vlast na nivou BiH, jer oni imaju dovoljno kapaciteta za većinu, ali su smatrali da je to politički korektno i zrelo.\nCvijanovićeva je istakla da se sa formiranjem vlasti na nivou BiH odugovlači, jer SDA precjenjuje važnost formiranja vlasti za SNSD.\n“Oni misle da mi samo o tome razmišljamo, što nije slučaj. Smatramo da vlast treba forirati, jer su bili izbori na kojima smo pobijedili i jer bi bilo dobro da se stvari u Sarajevu postave na pravi način. To bi bilo dobro za Srpsku, a oni žele sve suprotno tome. Oni žele da skrate vrijeme u kojem će SNSD biti na vlasti u Sarajevu. SDA se boji i za sebe i pokušava uključiti još nekog bošnjačkog partnera”, navela je Cvijanovićeva.\n“Što duže traje više pokazuje da BiH nema kapacitet i kredibilitet i da nije u stanju da se nosi sama sa sobom i za to im nije kriva Republika Srspka, to je kriza koju su oni prouzrokovali u Federaciji BiH”, poručila je Cvijanovićeva.\n“Ova godina je teška i za EU zbog `Bregzita`, a u maju su i evropski izbori, zbog čega smo trebali dogovoriti hodogram za naše izvršne vlasti, ali nema te racionalnosti u Sarajevu, što me ne čudi jer su postali majstori za propuštene prilike”, navela je Cvijanovićeva.


Vanredni nadzor zbog "slučaja autističnog deteta" - Zelena učionica\nTanjugu je u Direkciji rečeno da će izveštaj, kada bude gotov, biti prezentovan javnosti.\nŠalteri za čekiarnje karata “Er Srbije”\nSinu istoričara Čedomora Antića na Aerodromu “Nikola Tesla” u Beogradu u nedelju, 6. avgusta, nije bilo dozvoljeno da se ukrca u avion na letu do Tivta da ne bi, kako je objašnjeno u kompaniji “Er Srbija” uznemirio ostale putnike.\nU kompaniji “Er Srbija” rekli su za Novosti da žale zbog neprijatnosti kroz koju je prošla beogradska porodica i navode da je “odluka da se mladom putniku ne dozvoli ukrcavanje u avion doneta nakon što je postao veoma uznemiren i počeo da se ponaša agresivnije dok je čekao u redu za prijavljivanje na let”.\nMediji su preneli i da je dečak do sada putovao avionom više puta i da mu nijedna avio-kompanija nije zabranila ulazak u avion, niti je postavljala posebne uslove zbog njegovog stanja.\nU 2017. smanjenje broja ljudi u javnoj upravi za 5.000, najveći fokus na prosveti i zdravlju\nJedan komentar na "Vanredni nadzor zbog "slučaja autističnog deteta""\n11 avgusta, 2017 u 1:22 pm


Fič upozorava Poljsku da sukob sa EU ugrožava ulaganja i privredni rast\nBeta 1. avgusta 2017. 18:50\nMedjunarodna rejting agencija Fič upozorila je danas Poljsku da zaoštravanje sukoba sa Evropskom unijom, posebno sada oko reforme pravosudja i strah od politizacije poljskih sudova mogu negativno da utiče na rejting Poljske, izazovu nervozu stranih investitora i ugroze privredni rast Poljske.\nNakon agencije Mudiz i druga velika rejting agencija Fič, izdala je upozorenje da je glavna pretnja i rizik sukoba oko pravne države izmedju poljske vladajuće konzervativne stranke Pravo i Pravda i Evropske komisije uticati na smanjenje pristupa Poljskoj evropskim fondovima u narednom budžetskom periodu od 2021. do 2027. godine.\nPogoršani odnosi Varšave sa Briselom od 2015. godine kada su na vlast u Poljskoj došli konzervativci Jaroslava Kačinjskog i započeli svoju takozvanu „dobru promenu Poljske“ značiće i smanjenje priliva stranih ulaganja u Poljsku, ocenila je agencija Fič.\nU ponedeljak je agencija Mudiz upozorila ne samo na pogoršane odnose Poljske sa ostalim članicama EU kao na rizik po ulaganja, privredni rast i rejting Poljske, već je konkretno navela da pravosudna reforma koju je predsednik Poljske Andžej Duda trenutno prikočio stavljajući veto na dva od tri zakona, može da predstavlja plodno tlo za porast korupcije, što se opet odražava na ponašanje stranog kapitala i utiče na odluke da li da investira ili odustane od Poljske.\n„Pogoršano političko okruženje pogoršava i poverenje investitora što može da se odrazi na privredni rast. Osetno povećanje političkog uticaja na sudove vodi ka riziku promovisanja korupcije što bi se odrazilo na investicionu atraktivnost Poljske“, saopštila je agencija Mudiz, javljaju poljski mediji.\nPredsednik Poljske Andžej Duda potpisao je iz seta usvojenih zakona pravosudne reforme pre desetak dana samo Zakon o radu opštih sudova, premda i on izaziva zabrinutost za nezavisnost sudova jer velika ovlašćenja daje ministru pravde, a na Zakon o Nacionalnom sudijskom savetu i Zakon o Vrhovnom sudu stavio je veto, s tim da će on sam pripremiti nove verzije tih zakona da budu u skladu sa Ustavom i da ne daju preterana ovlašćenja ministru pravde kako bi sudije ostale nezavisne.\nPravo i Pravda i njen lider Jaroslav Kačinjski stavili su do znanja da je veto greška i da nije trebalo da šef države podlegne pritisku desetina hiljada Poljaka koji su devet dana svako veče izlazi na ulice više od 80 gradova da zahtevaju veto i nezavisne sudove.\nKačinjski je kazao da reforma pravosudja mora da se sprovede, jer bez toga njegova stranka ne bi mogla da ide u dalje reforme jer bi mogle da budu osporene pred nezavisnim sudom.\nPredsednik Senata Stanjislav Karčevski izjavio je ove nedelje da predsednik Duda može da pripremi svoj predlog pravosudne reforme i da parlamentu te zakone na usvajanje, ali da će vladajuća stranka koja inače ima komotnu većinu u oba doma parlamenta, jednostavno u te predsedničke zakone, ako joj ne budu odgovarali uneti svoje izmene i amandmane, kako bi reforma bila onakva kako je stranka zamislila.


/ REKTORAT /VIJESTI /REAGOVANJE NA NEISTINITE NAVODE CGO O NETRANSPARENTNOM POSLOVANJU UNIVERZITETA\nPovodom proizvoljnih insinuacija Centra za građansko obrazovanje i senzacionalističkih naslova pojedinih medija o finansijskom poslovanju Univerziteta Crne Gore, a u cilju objektvnog i stručnog informisanja javnosti, dajemo sljedeći komentar:\nNijesu tačni navodi Centra za građansko obrazovanje da Univerzitet Crne Gore nije na adekvatan način odgovarao na predmetne zahtjeve CGO, već je to radio u skladu i na način predviđen Zakonom o slobodnom pristupu informacijama.\nUniverzitet Crne Gore svoje finansijsko poslovanje bazira na pozitivnoj zakonskoj regulativi: Zakonu o budžetu, Pravilniku o jedinstvenoj klasifikaciji računa za budžet republike, budžete vanbudžetskih fondova i budžete opština, Pravilniku o načinu sačinjavanja i podnošenja finansijskih izvještaja budžeta, državnih fondova i jedinica lokalne samouprave, MRS za javni sektor, Zakonu o visokom obrazovanju i internim aktima Univerziteta.\nUpravni odbor UCG razmatra i usvaja godišnje Izvještaje o novčanim tokovima (Obrazac 4 i Obrazac 5) koji su javno dostupni na web sajtu www.ucg.ac.me. Svaka Odluka o usvajanju Godišnjih izvještaja o novčanim tokovima se objavljuje u zvaničnom glasilu – Biltenu Univerziteta Crne Gore.\nUgovoreni nacionalni i međunarodni naučnoistraživački projekti objavljeni su na web sajtu www.ucg.ac.me svih fakulteta i instituta koji su ih dobili, kao i kod drugih relevantnih institucija (Ministarstvo nauke).\nNa web sajtu www.ucg.ac.me i na portalu Direktorata za politiku javnih nabavki objavljeni su podaci o izdacima koji prate redovno poslovanje Univerziteta, a koji se odnose na ponuđače - dobavljače za nabavku roba, radova i usluga, kao i na sklopljene ugovore o nabavci istih.\nUniverzitet Crne Gore u zadnje tri godine posluje pozitivno, nakon saniranja višemilionskog duga, reinvestira značajna sopstvena sredstva u osavremenjivanje nastavne i naučne infrastrukture i odgovorno se stara o poboljšanju materijalnog i profesionalnog položaja svojih zaposlenih.\nBroj posjeta : 1023\nRektorat Univerziteta Crne Gore biće partner u tri Erasmus+ projekta izgradnje kapaciteta u visokom obrazovanju za 2020. godinu


Narod između Ikee i Kosova – Bilten\nNarod između Ikee i Kosova\nJelena Lalatović / 11.08.2017. 25.02.2021.\nBaratanje s “narodom” u političkoj svakodnevici Srbije teško je odvojivo od taktike kojom se Aleksandar Vučić održava na vlasti. Narodu, navodno nedovoljno fleksibilnom da prihvati lezbijku za premijerku i “zapadnu radnu etiku”, čast brani upravo Vučić predstavljajući se istovremeno kao čuvar “srpske tradicije”. Prostor za takve manevre omogućuje mu jalovost građanske opozicije koja u narodu vidi naprosto zatucanu masu.\nPretnja “povratkom u devedesete” floskula je kojom deo vladajuće klase koji pokušava da se domogne vlasti opisuje Vučićev autoritarno-klijentelistički režim. Podtekst tog povratka svakako je često isticana paralela između Vučića i Miloševića, sve sa poslovičnom hiperbolom da, posebno kada se radi o gušenju medijskih sloboda, tretmanu medijskih radnika i difamaciji parlamentarne i vanparlamentarne opozicije, “to ni Milošević nije radio”.\nČak i tako banalan nivo analize opozicionog diskursa koji se ponekad opasno približava rehabilitaciji Miloševića, svedoči o tome da nemoć opozicije leži upravo u nemogućnosti da ponudi političku alternativu koja će prevazići senku eksploatacije imidža “građanskog” otpora iz devedesetih.\nOdvojena od bilo kakve klasne ili ideološke baze, kao što je nekada Miloševića kritikovala tvrdeći da nije “dovoljno Srbin”, “građanska opozicija” danas kritikuje Vučića za nedovoljnu kultivisanost i evropejstvo, posredno otkrivajući da je njihovo protivljenje Vučiću u biti klijentelističko-oportunog, a ne političkog karaktera.\nUspostavljanje paralele između Vučića i Miloševića naprosto ne stoji, jer Vučić, kao retko koji srbijanski političar posle Đinđića, ima ogromnu podršku evroatlantskih finansijskih i političkih institucija, a njegov mehanizam održavanja na vlasti daleko je sličniji mehanizmima evropskih konzervativaca nego “istočnjačkom despotizmu”, koji u liberalnom diskursu oličavaju Erdogan i Putin.\nŠtaviše, moglo bi se reći da je Vučić dosledan nastavljač politike bivšeg predsednika iz redova Demokratske stranke, Borisa Tadića, koji je svoju spoljnu politiku, artikulisao kroz krilaticu “idemo u Evropu, ali sa identitetom”. Taj se identitet, naravno, tiče osnaživanja desničarskog sentimenta, jer se, upravo zahvaljujući balastu devedesetih, kada je reč narod izgubila socijalni predznak i svedena isključivo na etnonacionalno značenje, podrazumeva da se tu govori o identitetu srpskog naroda.\nBaš zato što bez određenog predznaka ili adekvatne kontekstualizacije, reč narod nema nikakvo konkretno, a kamoli politički ubedljivo značenje, ona je u sferi propagande podložna brojnim prećut(a)nim konotacijama, odakle i crpi svoju snagu za višedecenijsko pretrajavanje u javnom diskursu i njenu višestruku zloupotrebu.\nZbog specifičnosti tranzicijskog konteksta, za srbijansku političku scenu ne važi formula koju teoretičari populizma često ističu – kako je kategorija naroda, pre svega u etatističkoj konotaciji većine koja u liberalnoj demokratiji donosi odluke, gubila na značaju, a time i svoj pozitivni predznak, tako su optužbe za populizam postajale neka vrsta opšteg mesta u borbi za ideološku hegemoniju, u kojoj su ideolozi liberalne demokratije nakratko (u periodu između rušenja Berlinskog zida i zaoštravanja kapitalističke krize u drugoj deceniji dvehiljaditih) pobedili.\nOpozicija u civilizacijskoj misiji\nU domaćem kontekstu reč narod kao ključni mobilizacijski poklič nikada nije izgubila na relevantnosti, već je na mesto “radnog naroda”, kao jedne vrste kôda reprezentativnog za antifašističke i socijalističke strategije upisivanja klasnog i socijalnog sadržaja u nacionalne kategorije, stupila etno-diskriminatorska rekonceptualizacija “naroda”.\nUpravo se u retoričkim manipulacijama pojmom srpskog naroda – i uvek podrazumevane njegove “tradicije” vidi da pseudodemokratska opozicija ponavlja obrasce iz devedesetih. Poziv na jednistvo opozicije u rušenju “diktatora” Vučića, pa makar to jedinstvo podrazumevalo i otvorenu saradnju sa protofašističkom strankom Dveri, predstavlja neposredno oživljavanje mitologije devedesetih, ujedinjenja liberalno-antikomunističkih i ekstremno desničarskih struja protiv naizgled nepobedivog autokrate.\nU tom duhu, liberalni deo opozicije svoje izborne strategije gradi na kontinuitetu prezira prema “običnom narodu”, “krezubim” i neobrazovanim glasačima koji biraju autoritarne lidere poput Miloševića i Vučića. Zahvaljujući tako konstruisanoj identitetskoj razlici necivilizovanih protiv civilizovanih, liberalna opozicija predstavlja se kao nosilac misije koja treba da prosvetli i civilizuje narod. Ovakva “civilizacijska misija” uvek je praćena zagovaranjem neoliberalne tehnokratije, pa su, pored nepismenog naroda, glavni predmet kritike za opozicinare iz redova liberalnih demokrata i Vučićeva kadrovska rešenja, redovno propraćena izrugivanjem ne politici koju funkcioneri Srpske napredne stranke vode, već njihovoj “nestručnosti” i neobrazovanosti.\nIzdaja srpskog naroda\nOpcije koje stoje desno od Vučića, očekivano, eksploatišu mit o Vučićevoj izdaji srpskog naroda. Tako je Boško Obradović, lider Dveri, koji je u poslaničku klupu seo zahvaljujući zajedničkom protestu “demokratske” i desničarske opozicije nakon izbora u aprilu 2016, na skupštinskoj sednici nakon proglašenja mandata Ane Brnabić, govorio o nezapamćenoj izdaji srpskog naroda.\nIzdaja se, naime, sastoji u tome što je na mesto predsednice vlade došla, kako je Obradović naglasio, “Hrvatica i lezbejka”, sa ciljem da se Vučić dodvori zapadnim silama.\nNo, nevolja za opoziciju (a moglo bi se, bez trunke cinizma, reći srećna okolnost po “narod”) leži u tome što je Vučić, po svemu sudeći naučio određene lekcije iz devedesetih, tj. kako da i na nivou retorike i na nivou institucionalne politike uspešno objedini i ekonomski liberalizam i politički konzervativizam.\nDošavši na vlast, on je obavio “prosvetiteljsku” misiju prevaspitavanja neradnog naroda za dalje privatizacije i ukidanje javnih servisa u skladu sa principima neoliberalnog kapitalizma neprekidnim citatima iz Maksa Vebera i propovedanjem protestantske etike, ne prestavši da eksploatiše recidive devedesetih, te predstavljajući se kao čuvar “srpskog naroda” i “srca njegovog identiteta” – Kosova.\nNuđenje meta kritike\nKao što je nekada za vreme Vučićevih premijerskih mandata Tomislav Nikolić sa predsedničke pozicije oličavao “narod” kakav priželjkuje nacionalistička desnica – neuk, konzervativan, odan kosovskom mitu i agresivan prema svemu što nije u skladu sa “srpskom tradicijom” − što, pre svega, podrazumeva netrpeljivost prema pravima LGBT osoba, sada tu ulogu, u ublaženoj varijanti, potkrepljenu retorikom real-politike i “priznavanja činjenica” − preuzima Vučić. U takvoj konstelaciji je na mesto predsednice vlade postavljena Ana Brnabić, sa ciljem da, umesto Vučića, bude meta kritike onog dela desnice koji u pogledu svojih klijentelističkih interesa nije uspeo da postigne dogovor sa Vučićem.\nStoga je uloga Ane Brnabić, što je ogolio sukob sa ruskim ambasadorom, kome je premijerka, izjavivši u intervjuu za CNN da Srbija neće odustati od evrointegracija, morala da pošalje transkript intervjua, da javno izgovori sve ono, vezano za ekonomsku i spoljnu politiku tj. priznavanje nezavisnosti Kosova, što je opozicija, u svom elitističkom i paternalističkom maniru, nastojala da “objasni narodu”, a što Vučić hoće da sprovode u delo bez narušavanja imidž “narodnog” i nacionalnog lidera.\nSa druge strane, Vučić dovoljno dobro kontroliše jedan deo ekstremne desnice koji nastupa kao zaštitnik naroda od “soroševske propagande”. U njihovom diskursu svaka politika koja dovodi u pitanje Vučićevu vlast predstavlja se kao udar na izbornu volju naroda, a time i na temelje državnog suvereniteta srpskog naroda. Osnovna formula diskvalifikacije naprosto se sastoji u konstataciji da to nije “naš narod”.\nTako je bivši desničarski ekstremista, koji je nakratko, za vreme Vučićevog poslednjeg mandata na mestu premijera, bio zaposlen kao savetnik u kancelariji za Kosovo i Metohiju, pokušao da diskvalifikuje aktiviste inicijative “Ne da(vi)mo Beograd” i učesnike protesta protiv “Beograda na vodi” tvrdnjom da “tako ne izgleda naš srpski narod”.\nDalje, tokom višenedeljnih protesta u aprilu ove godine, na Fejsbuku se pojavila stranica, za koju se pretpostavlja da iza nje stoji Srpska napredna stranka, “Narod protiv obojene revolucije”, na kojoj su postavljane fotografije levičarskih aktivistkinja i aktivista sa ciljem da se “razotkrije” njihov status “stranih plaćenika”.\nDrugim rečima, desnica i njeni liberalni saradnici nemaju kapacitete da nadmaše u Vučića ni u kritici “lenjog” naroda koji se protiv investitora buni, jer nije navikao na “zapadnu” radnu etiku, ni u potpirivanju nacionalističkih sentimenata, koji se od devedesetih na ovamo usko vezuje uz pozivanje na “narod” i njegovu volju.\nStoga se kao ključno pitanje nameće je li legitimno da levica u povoju govori u ime naroda, tj. da li je pozivanje na narod moguće bez liberalnog prezira prema homogenizujućem karakteru ovog termina, ali i bez etnonacionalnih konotacija. To je, naravno, moguće i poželjno jedino uz jasne ograde od kvalifikacija koje su nacionalističke elite upisale u “narod” tj. insistiranjem na prevazi klasnog u odnosu na nacionalni karakter “naroda”.\nNo, do koje mere je to u praksi teško svedoči i činjenica da se među transparentima na masovnim protestima u aprilu pojavio i jedan sa porukom “Narode, pederi su sa vama”. Termin “narod” nije, kako sugeriše jezička praksa, inkluzivan za seksualne manjine.\nSada kada je deo političke elite i deklarisana lezbejka, izazov za levicu jeste da “narod” rekonceptualizuje tako da bude dovoljno inkluzivan za seksualne, rodne i nacionalne manjine. To je jedini način da se termin “narod” iz populističkog registra vrati u registar klasne borbe.


Posle "neobičnih" rezultata u finišu prvenstva, Niš završio u baražu (VIDEO) - Sportske vesti\nOdbojkaši Niša poraženi su od Spartaka iz Subotice sa 3:0 po setovima 28:30, 23:25 i 17:25 i imajući u vidu da je Spartak iz Ljiga lako, sa 3:0 preslišao ekipu Ribnice iz Kraljeva, superligaški status pokušaće da sačuvaju u baražu sa drugoplasiranom ekipom iz Prve lige Srbije.\nDesilo se nešto, što j e izgledalo prilično neverovatno pre četiri kola. Nišlije su od Ljižana imale dve pobede viška i bile su bolje u međusobnim susretima, a Spartak iz Ljiga ne samo da je sve to stigao, nego je ekipu Niša i prestigao za jednu pobedu.\nTačno je da su se u finišu Super lige dešavali neverovatni rezultati i da se osnovano sumnja da su neke utakmice i nameštene, a govori se da se igralo i za kladionice.\nEkipa Spartaka iz Ljiga uspela je da savlada, dve do tada najbolje ekipe u ligi -Vojvodinu i Novi Pazar, što je za bolje poznavaoce odbojkaških prilika, predstavljalo pravu senzaciju. Ekipa Niša nije deo te priče, ali su Nišlije same propustile da na vreme osiguraju opstanak, pogotovo u meču sa poslednjeplasiranom Ribnicom u hali „Čair“ pre dva vikenda.\nSamu utakmicu sa Spartakom iz Subotice, podmlađeni niški sastav je odigrao solidno i prva dva seta izgubio bukvalno za jednu loptu.\nMeđutim iz ove kože se ne može. Mnogo toga nišlijama ne ide na ruku. Igraće baraž za opstanak u ligi, ali će te utakmice biti igrane tek za 5-6 nedelja kada i prvoligaši budu završili svoje takmičenje. Kako trenutno stoje stvari, protivnik će najverovatnije biti ekipa Partizana, koja će tada biti u punom takmičarskom ritmu, a Nišlije čak mesec i po bez zvaničnih utakmica. Sve to predstavlja puno problema za novu upravu kluba i stručni štab koji imaju ambiciozne planove za narednu sezonu.\nOdbojkaši Niša moći će da nastupe sa igračima koje trenutno imaju na raspolaganju jer je prelazni rok odavno za nama, a po svemu sudeći, sparing partnere tražiće u prijateljskim klubovima u susednoj Bugarskoj. U Super ligi Srbije je ionako malo onih za koje se može reći da su prijateljski, kao i da su privrženi odbojci i fer pleju.


Partnerska kompanija Sky Express firme, DFLabs - višestruko nagrađivani proizvođač rešenja za orkestraciju, automatizaciju i reagovanje na incidente (SOAR), objavila je da je dobila dva patenta od strane američkog Ureda za patente i zaštitne znakove (USPTO) u vezi sa DFLabs IncMan SOAR platformom. Patenti opisuju inovativne metode za korelaciju i vizuelizaciju incidenata i primenu metode mašinskog učenja za automatizaciju scenarija za rešavanje incidenata.\nDFLabs-ov patent korelacije incidenata ukršta parametre uočenih incidenata, omogućavajući analitičarima otkrivanje obrazaca i skrivenih pretnji nezavisno od količine događaja koji prate zadati incident. Rezultat ukrštanja je predstavljen analitičaru u interaktivnom korisničkom interfejsu, jednostavnom za upotrebu, koji omogućava brzu i razumljivu vizuelizaciju složenih odnosa između događaja vezanih za incident. Korelacija incidenta i vizuelizacija uočenih šablona omogućava operativnim timovima da steknu uvid u prirodu pretnji na potpuno novom nivou.\nDFLabs-ov patentirani metod mašinskog učenja za automatizaciju scenarija rešavanja incidenata obezbeđuje detaljne povratne informacije korisniku, kroz napredni sistem mašinskog učenja. Ova jedinstvena sposobnost funkcioniše na principu ukrštanja podataka o raznorodnim prethodnim incidentima i sposobna je da automatizovano izabere, preporuči i primeni najprikladniji scenario za odgovor na novonastali incident. Način funkcionisanja mašinskog učenja omogućava IncMan SOAR-u da otkrije pravilnosti u incidentima, koje bi u uobičajenim okolnostima kod analitičara prošle nezapaženo, čime povećava efikasnost odgovora, naročito za manje iskusne analitičare.\n„Poslednjih meseci smo uložili velika sredstva u inovacije proizvoda,“ rekao je Dario Forte, osnivač i izvršni direktor DFLabs-a. „Ova dva patenta potvrđuju da idemo u pravom smeru, i nastavljamo da razvijamo najsavremeniju SOAR platformu koja zadovoljava konstantno evoluirajuće potrebe SecOps i IR timova u svim okruženjima, a verujemo da će naši napori i dalje biti prepoznati od strane naših postojećih i budućih klijenata i partnera “.\n„Većina okruženja za cyber-bezbednost prezasićena je ogromnim brojem upozorenja. IncMan SOAR pomaže identifikaciji stvarnih napade i poboljšava vreme odziva do 80%, uz istovremeno podizanje produktivnost tima “, rekao je Michele Zambelli, CTO u DFLabs. „Naša plan razvoja za naredne dve godine je veoma agresivan i predviđamo veliku ekspanziju primene SOAR rešenja, kako u preduzećima, tako i od strane MSSP-a.“\nDve patentirane tehnologije su već dostupne u okviru IncMan SOAR-a svim kupcima i partnerima DFLabs-a, bez dodatnih troškova.


Seoski turizam u fokusu Tuzlanskog kantona - Akta.ba\n20.08.2018. 14:56 / Izvor: Fena\n"Prvo trebamo registrovati domaćinstva na selu koja ispunjavaju kriterije, koja mogu primiti turiste. Drugi korak je uvođenje u sistem, za to imamo zakonska rješenja. U tom slučaju imali bi evidenciju turista i od toga bi koristi imala država, kanton i domaćini", kazao je kantonalni resorni ministar Mirsad Gluhić.\n"Ima dosta kuća koje su deset posto iskorištene. U septembru ćemo provesti anketu u domaćinstvima koja posjeduju takve objekte i imaju želju da ponude svoje slobodne prostore, kapacitete i hranu gostima iz inostranstva. To je dopuna turističke ponude Tuzle i kantona", navodi predsjednik Udruženja poljoprivrednika TK-a Ilija Stojak.\n"Kuće su tu, samo se selu treba malo pomoći. Ne traže se velika sredstva za pokretanje ovog projekta", istakao je Stojak.\n"Samo registrovani i udruženi ljudi koji će se baviti seoskim turizmom mogu samostalno aplicirati prema IPA fondovima Evropske unije. Tamo leži ogroman novac koji bi se mogao implementirati ovamo", dodaje Gluhić.\nUdruženje poljoprivrednika TK\nG.Obodnica 67 75213 Lipnica-Tuzla


Večeras u Boru protest 1 od 5 miliona | Ist Media\n06:04: AM Friday September 25, 2020\nVečeras u Boru protest 1 od 5 miliona\nObjavljeno 18. January 2019. at 21. January 2019. piše Ist Media\nBOR, (IST Media) Građanski protest “#1od5miliona” biće održan danas u Boru, najavljeno je na Fejsbuk grupi Protesti Bor koja je u međuvremenu ugašena.\nKako je najavljeno, okupljanje je predviđeno za 18 časova na platou ispred Doma kulture, nakon čega će se krenuti u protestnu šetnju glavnim gradskim ulicama Moše Pijade, Kralja Petra i Zelenim bulevarom, od Doma kulture do Tržnog centra “Kocka” i nazad.\n“Pozivamo sve Borane koji žele poštene izbore, pravnu državu, slobodne medije i institucije u službi naroda da 18. januara dignu svoj glas”, bilo je navedeno u pozivu.\nOrganizator naglašava da je protest “isključivo građanskog karaktera, sa političkim zahtevima, pa su dobrodošle zastave Srbije, grada Bora, kao i protestne parole BEZ STRANAČKIH OBELEŽJA.\nNovinari su o protestu saznali putem društvenih mreža, ne zna se ko je organizator, ko će voditi protest, niti su postavljeni konkretni zahtevi, kao što je to u slučaju organizatora u Zaječaru, gde će večeras biti održan protest pod istim nazivom.\nProtest je podržao borski odbor Savez za Srbiju.\nU Zaječaru će protest biti održan od 18 časova na Trgu Nikole Pašića.\n“Prvi i osnovni zahtev građanskog protesta u Zaječaru je da svi koji su obavljali javne funkcije od 2004. godine do danas i time napravili dug grada od preko 2 milijarde dinara, momentalno podnesu ostavke i prestanu da se bave politikom”, navodi se u pozivu.\nZahteva se, takođe, da svi koji se predstavljaju opozicijom ovom režimu, napuste lokalnu skupštinu i ostale institucije i bojkotuju njihov rad sve do ispunjenja prvog i osnovnog zahteva.


OBELEŽEN DAN PRIIMIRJA U PRVOM SVETSKOM RATU: Venci na spomen-ploči pukovniku Ristiću i oslobodiocima grada – Zrenjanin\n– Period Prvog svetskog rata spada među najteže, ali i najslavnije periode našoj istoriji. Moramo da budemo ponosni na ulogu Srbije u tom ratu, njenu pripadnost saveznicima i ogromne žrtve koje je podnela. Naša je dužnost da to pamtimo, da odamo počast svima čiji su životi utkani u slobodu koju danas imamo, u kojoj živimo i gradimo budućnost. Srbija je danas zemlja koja napreduje, razvija se i gradi siguran put u bolju budućnost – ovo je danas izjavila načelnica Srednjobanatskog okruga Snežana Vučurević, povodom Dana primirja u Prvom svetskom ratu, nakon polaganja venaca u holu gradske kuće na spomen-ploču Brigadiru Ristiću, komandantu Pešadijske brigade Gvozdenog puka Knjaz Mihailo koji je oslobodio tadašnji Veliki Bečkerek, 17. novembra 1918. godine.\nPrimirje je potpisano 11. novembra, 1918. godine, u 11 časova na teritoriji današnje Francuske, u vagonu francuskog maršala Ferdinanda Foiša, u šumi, u blizini gradića Kompjenj, između sila Antante – Rusija, Francuska i Velika Britanija i Centralnih sila – Nemačka i Austrougarska. To je podrazumevalo prekid vatre, povlačenje nemačkih trupa, razmenu zarobljenika, kao i sporazum o ratnoj odšteti i uništavanju nemačkih ratnih brodova i podmornica.\nPrimirje je dogovoreno na zapadnom frontu, a srpska vojska je učestvovala na južnom frontu , gde je postigla najveći prodor od svih sila saveznica – proboj Solunskog fronta.\nPrvi svetski rat, koji je počeo 1914. godine, okončan je formalno Versajskim mirom, 28. juna 1919. Poslednje, primirje saveznika sa Mađarskom, Srbija je potpisala 13. novembra, iste godine.\nDan primirja se obeležava Velikoj Britaniji, Belgiji, Novom Zelandu, Francuskoj, u zemljama Britanskog Komonvelta to je „Dan sećanja“, a u SAD je „Dan veterana“.\nU Republici Srbiji od 2005. godine su ovom danu bili posvećeni prvi časovi u školama. Dan primirja se u Republici Srbiji obeležava kao državni praznik od 2012. godine i njegov simbol je stilizovani cvet Natalijine ramonde.\nVence na spome-obeležje u holu Gradske kuće su danas položile delegacije Komande Banatske brigade i Garnizona Vojske Srbije u Zrenjaninu, u ime Grada načelnica Gradske uprave Jasmina Malinić, zamenik predsednika Skupštine grada Oliver Mitrović i član Gradskog veća Dragan Gudžev i u ime Srednjobanatskog upravnog okruga načelnica Snežana Vučurević i Nada Đukić, zadužena za odnose sa javnošću.\nDan oslobođenja našeg grada u Prvom svetskom ratu, kada je vlast i formalno preuzeo Srpski narodni odbor, biće obeležen na prigodan način u utorak, 17. novembra.\nFoto Grad Zrenjanin i B.J.\n(Opširinije u štampanom izdanju)\n← ALEKSANDROVO: Dan primirja obeležen kod Dobrovoljačke kapije\nISKLJUČENJE STRUJE: Nastavak radova na više lokacija u gradu i jednom naseljenom mestu →


MILO Đukanović: Zapadni Balkan u Evropi INTERES i Balkana, ali i EU... (foto, video) - IBALKAN\nPredsjednik Crne Gore Milo Đukanović, sastao se danas sa ministrom vanjskih poslova Slovačke Ivanom Korčokom…\nPODGORICA: Crna Gora, Zanimljivosti, vijesti, četvrtak, 16. 06. 2022… 00: 38… MILO Đukanović: Zapadni Balkan u Evropi INTERES i Balkana, ali i EU… (foto, video)\nAko nas je Ukrajina otrijeznila i ako smo shvatili da je u pitanju atak na evropski sistem vrijednosti i bezbjednost, onda je Zapadni Balkan u Evropi interes i Balkana, ali i EU, kazao je predsjednik Crne Gore Milo Đukanović u toku sastanka sa ministrom vanjskih poslova Slovačke Ivanom Korčokom.\nUz zadovoljstvo ponovnom prilikom za susret, Đukanović je zahvalio Korčoku i Slovačkoj na pažnji koju posvećuju našoj zemlji, ali i za sve što je Slovačka uradila i radi za Crnu Goru od obnove nezavisnosti, što je vrijedno poštovanja.\n“On je podsjetio na izuzetno frekventan politički dijalog na visokom nivou između dvije države, koji je veoma koristan za Crnu Goru imajući u vidu naše strateške ciljeve, punu pripadnost evropskim vrijednostima i integraciju u EU, u čemu komunikacija sa prijateljima pomaže da pravilno razumijemo poruke posebno u aktuelnom geopolitičkom kontekstu”, saopšteno je iz Kabineta predsjednika Crne Gore.\nĐukanović je, kako se navodi, informisao Korčoka o prioritetima nove vlade u pravcu deblokade pregovaračkog procesa i učvršćivanja povjerenja investitora, kao i refleksijama ukrajinske krize na proces proširenja i posljedicama dugotrajućeg hibridnog uticaja na region.\nĐukanović je istakao važnost jasne i jedinstvene poruke Evrope prema Zaadnog Balkana, “da zemlje aspiranti imaju svoju stolicu u EU, koju će zauzeti kada završe reforme i dostignu standarde”.\n“Ako nas je Ukrajina otrijeznila i ako smo shvatili da je u pitanju atak na evropski sistem vrijednosti i bezbjednost, onda je Zapadni Balkan u Evropi interes i Balkana, ali i EU”, kazao je Đukanović.\nČitaj još: BRAVO ZA BAKIRA IZETBEGOVIĆA, POTOPIO DODIKA:"Napravljena je NEZAPAMĆENA SRAMOTA!"\nKorčok se zahvalio za prijem koji je uvijek inspirativna prilika za razgovor, jer čuje ocjene koje daju širu sliku.\n“Uz ocjenu da nikada nije previše govoriti o prijateljstvu dvije zemlje i podršci Slovačke Crnoj Gori koja je osnova za dalji razvoj odnosa, iskazao je interes za produbljivanjem ekonomske saradnje kroz okupljanje poslovne zajednice u obostranom interesu”, dodaju iz Kabineta.\nIskazao je, ističu iz Kabineta, punu saglasnost sa ocjenama Đukanovića o “napadnutim evropskim vrijednostima”, što se do početka rata u Ukrajini nije na pravi način percipiralo.\nZato Korčok visoko cijeni to što je “primarni cilj Crne Gore pripadnost evropskom sistemu vrijednosti i integrisanoj Evropi”, o čemu, kako je rekao, Đukanović “otvoreno i glasno govori”.\nMinistar Korčok je, kako se navodi, ocijenio da postoji dobar zamajac i elan da se ostvari napredak u ključnim poglavljima pregovora Crne Gore i EU, nakon stagnacije u tom procesu i da je sazrela “svijest da se treba izdići iznad domaćih političkih prilika, vrednujući u tom kontekstu pristup Đukanovića u pravcu doprinosa stabilnosti i članstvu Crne Gore u EU kao jednom od najznačajnijih prioriteta”.\n“Korčok je poručio da će se zalagati za jasne poruke Evrope ka regionu, jer, kako ističe, ne možemo priuštiti da izgubimo ZB, uz dalji podsticaj napretku Crne Gore u tom procesu. Korčok je uvjeren da Crna Gora zna šta treba da učini na domaćem planu, a Slovačka je tu da je snažno podrži”, ističu iz Kabineta.\nĐukanović je uz potvrdu značaja prijateljstva dvije zemlje, istakao da smo spremni da nastavimo da budemo pozitivan primjer koji realizuje reforme i donosi rezultate.\n“Đukanović i Korčok iskazali su punu podršku davanju kandidatskog statusa Ukrajini”, zaključuju iz Kabineta…\nMILO Đukanović: Primarna obaveza Vlade je da dobijemo punu istinu o ulozi svih aktera u događajima na Cetinju… (foto, video)\n“Iza nas je naporan rad na sveobuhvatnim reformama koji nas Read more


Dan online - Kultura: Mijenjaju Zakon o nagradama - 2018-01-26\nKultura MINISTAR KULTURE POSJETIO CRNOGORSKU AKADEMIJU NAUKA I UMJETNOSTI\nJuče u CANU Mijenjaju Zakon o nagradama\nMinistar kulture Aleksandar Bogdanović i predsjednik Crnogorske akademije nauka i umjetnosti Dragan Vukčević tokom jučerašnjeg sastanka dogovorili su nove projekte koje će zajednički sprovoditi u ovoj godini Ministarstvo kulture i CANU. Dogovoreno je i da CANU učestvuje u pripremama za pisanje novog Zakon o državnim nagradama, koji će pretrpjeti izmjene na zahtjev Ministarstva kulture. CANU će u tu svrhu organizovati okrugli sto na kojem će se čuti stav istaknutih umjetnika i naučnika.\nPoslije projekta obilježavanja 170 godina od objavljivanja „Gorskog vijenca“ koje su Ministarstvo i CANU sproveli na osnovu Spirazuma o saradnji koji su potpisali Bogdanovićev prethodnik Janko Ljumović i Vukčević, juče je dogovorena zajedničla izrada Leksikona likovnih umjetnika Crne Gore, koju je pokrenula Akademija.\nDogovoreno i da će Ministarstvo kulture podržati projekat CANU „Kulturno nasljeđe Crne Gore – kontinuitet identitet”. Riječ je o višegodišnjem projektu Crnogorske akademije, koji bi prvi put objedinio sve kulturne i istorijske osobenosti Crne Gore - od najranijih perioda do danas, istakao je on.\nBilo je riječi i o projektima koji će doprinijeti promociji i valorizaciji bogate kulturne baštine Crne Gore, sa posebnim akcentom na arheološke lokalitete Duklja, Svač i Crvena stijena. Prepoznat je značaj Starog grada Bara i predloženo da se u saradnji sa međunarodnim partnerima pronađe mogućnost za finansiranje njegove sanacije i popularizacije.\nVukčević je prihvatio prijedlog da se CANU uključi u projekat izrade Arheološke mape Crne Gore, na kojem već radi Centar za konzervaciju i arheologiju.\nU duhu najavljenih posjeta ministra Bogranovića insitucijama kulture i upoznavanju sa kulturnim projektima u kojima učestvuje Crna Gora sa domaćim i stranim partnerima, Bogdanović je primio na Cetinju direktorku Foruma slovenskih kultura Andreju Rihter, a sastanku su prisustvovali i ambasador Republike Slovenije Mitja Močnik i predsjednik Upravnog odbora Foruma slovenskih kultura Pavle Goranović. Bogdanović je istakao da Ministarstvo kulture snažno podržava misiju Foruma i projekat „Sto slovenskih romana”.


Podnio prijavu protiv premijera: Miličković zakazao pres konferenciju ispred VDT-a – Borba\nManjinski akcionar Elektroprivrede Crne Gore Vasilije Miličković zakazao je za petak u 14.55 h konferenciju za medije ispred sjedišta Vrhovnog državnog tužilaštva, a vezi sa krivičnom prijavom koju je podnio, kako je istakao, protiv “organizovane kriminalne grupe na čelu sa premijerom Duškom Markovićem i drugim licima” koje je prijavio 23. januara ove godine.\n“Tužilac, do danas, nije preduzeo nikave radnje.Iz razloga mog višegodišnjeg lošeg iskustva u saradnji sa Tužilaštvom,ovu prijavu želim učiniti javnom kako bi se izbjeglo njeno zaključavanje u podrumskim prostorijama Tužilaštva. Očekujem da će se zbog značaja ove krivične prijave odazvati starješine Tužilaštva g.(Ivica) Stanković i g. (Milivoje) Katnič kojima sam uručio poziv”, naveo je Miličković.\nOn se pismom obratio i šefu Kacelarije Evropske uije (EU) u Podgorici Aivo Oravu, u kojem je naveo “da je premijer Marković na čelu organizovane kriminalne grupe koja je strpala u džep braći Đukanovic i firmi A2A nekoliko miliona evra”.\n“U prilogu Vam dostavljam otvoreno pismo na sve relevantne državne institucije koje se bave vladavinom prava, da ih upoznam na koji besprizorni način je odrađena pljačka državnih resursa u Elektroprivredi CG. Do danas mi niko nije odgovorio, niti će se, nazalost, odluciti na taj korak jer su sve te institucije oboljele od bolesti zvane partitokratija, pa o nezavisnim i profesionalnim institucijama prave države nema ni riječi ,niti ih može biti u ovako zaraženom partitokratskom sistemu koji neodoljivo podsjeća na neka davna vremena u Njemačkoj i Rusiji”, naveo je između ostalog Miličković.\nOn je pozvao Orava da se u petak u 14.55h pojavi ispred kancelarije VDT-a na konkferenciji za novinare, koja ima za cilj da spriječi da njegova krivična prijava “ne završi u tamnim ladicama podruma VDT”. “Bez pravnog rješenja ovog slučaja g. Orav nema zatvaranja najvažnijeg poglavlja 23 i 24 kako za građane, tako i za državu Crnu Goru”, poručio je Miličković u pozivu šefu Delegacije EU u Podgorici od kojeg očekuje da će se pojaviti na zakazanoj konferenciji u petak, u Ulici slobode, u Glavnom gradu tačno u 14.55h.\nMiličković je podnio je glavnom specijalnom tužiocu Katniću krivičnu prijavu protiv “organizovane kriminalne grupe na čelu sa premijerom Markovićem”, ministarke ekonomije Dragice Sekulić, članova Borda EPCG Đoka Krivokapića, Ranka Milovića, Ljuba Kneževića, Samira Hodžića, Vladana Radulovića, Oreste Bramantia, Masima Tiberga, Frencesca Becchellia, sutkinje Privrednog suda Danijele Vukčević i drugih NN lica.\nKrivičnom prijavom ih sumnjiči “da su izvršili krivično djelo zloupotreba položaja u privrednom poslovanju u pokušaju iz člana 272 stav 3 u vezi sa stavom 1 Krivičnog zakonika, i u vezi sa članom 20 Krivičnog zakonika”. Sumnje se tiču preuzimanja Rudnika uglja od strane EPCG.\nTa transakcija je okončana prošlog ljeta za oko 33 miliona evra. Najviše novca od prodaje akcija Rudnika dobio je A2A oko 12,8 miliona, država 10 miliona i brat crnogorskog predsjednika Aco Đukanović oko 3,4 miliona evra.\nPrivredni sud je nedavno odbio Miličkovićev tužbeni zahtjev da se poništi sporna odluka skupštine EPCG o preuzimanju Rudnika, ali se on žalio Apelacionom sudu.\nSNP: Opozicija da podrži proteste građana


Počeo 19. Festival omladinskih pozorišta RS u Rudom: "Žensko srce u šinjelu" oduševilo publiku - Glas Srpske\nI. B. 22.10.2020 07:31\nRUDO - Predstava "Žensko srce u šinjelu", u režiji Mirjane Karanović, u izvođenju Teatra Slavija i CZK "Vlada Divljan" iz Beograda otvorila je 19. Festival omladinskih pozorišta Republike Srpske, koji se ove godine prvi put održava u Rudom.\nUz pridržavanje svih propisanih mjera glumci su uspjeli da stvore pozorišnu čaroliju. Ljubitelji pozorišta imali su priliku da uživaju u pričama iz prošlosti. Sjajne glumice su dočarale tri hrabre žene Milunku Savić, Nadeždu Petrović i Flori Sandes.\nBeogradska glumica Nina Grahovac svečano je otvorila manifestaciju u Domu kulture ukazavši na značaj kvalitetnih festivala koji se organizuju u manjim sredinama.\nPrema riječima organizatora, program Festivala je vrlo bogat, a stanovnici Rudog i okolnih mjesta će imati priliku da uživaju u pozorišnim ostvarenjima mladih stvaralaca iz cijele Srpske, kao i gostujućoj pozorišnoj predstavi mladih umjetnika iz Ćuprije.\nZvorničko dramsko pozorište Zvornik prestaviće se danas u 17 časova komadom "Neko je ukrao sunce", u okviru takmičarskog programa festivala.


Blic Fudbaleri Drine su najveće su iznenađenje u šampionatu RS i kolo pre kraja jesenjeg dela sezone zauzimaju treće mesto na tabeli sa najboljom odbranom lige koja je u 15 mečeva primila svega 8 pogodaka. Fudbaleri Drine su najveće su iznenađenje u šampionatu RS i kolo pre kraja jesenjeg dela sezone zauzimaju treće mesto na tabeli sa najboljom odbranom lige koja je u 15 mečeva primila svega 8 pogodaka. 4 sat\nOSLOBOĐENJE Zlatni nakit za jesenju sezonu Idealan nakit za jesenju sezonu koji je ni manje ni više inspirisan jednim ukusnim bobičastim voćem, borovnicama. Dizajner i kreator ovog... Zlatni nakit za jesenju sezonu Idealan nakit za jesenju sezonu koji je ni manje ni više inspirisan jednim ukusnim bobičastim voćem, borovnicama. Dizajner i kreator ovog unikatnog nakita je Karolis Ro Černekis, koji također ima i svoj brend Ro Jewellery.... 12 sat\nEK povećala prognozu rasta CG BDP-a\nRTCG Evropska komisija (EK) povećala je, u novim jesenjim prognozama, prognozu rasta crnogorskog bruto domaćeg proizvoda (BDP) u ovoj godini na 3,9 odsto. EK je... Evropska komisija (EK) povećala je, u novim jesenjim prognozama, prognozu rasta crnogorskog bruto domaćeg proizvoda (BDP) u ovoj godini na 3,9 odsto. EK je u proljećnim prognozama za ovu godinu procjenjivala rast crnogroske ekonomije od 3,3 odsto. 2 sed\nVučić čestitao Simensu preuzimanje fabrike "Milanović" RTS 14 sek dalje...\nSkupština, rasprava Mihajlovićeve sa radikalima o Kosovu, šminkanju RTS 14 sek dalje...\nApelacioni sud naložio ponovno odlučivanje o Miškovićevom jemstvu RTS 47 sek dalje...\nMoskva: Presuda Mladiću nastavak pristrasnog kursa Haga POLITIKA 59 sek dalje...\nBrnabić: Nadamo se norveškim investicijama u IT i energetici POLITIKA 59 sek dalje...\nMišković traži vraćanje 11 od 12 miliona evra jemstva POLITIKA 59 sek dalje...\nPatrijarh Irinej odlikovao mađarskog vicepremijera POLITIKA 59 sek dalje...\nUhapšen sin Nasera Keljmendija u Beogradu POLITIKA 59 sek dalje...\nĐoković iz Dohe ide na Australijan open POLITIKA 59 sek dalje...\nVolim Federera a jedva čekam da se vrati Novak Đoković POLITIKA 59 sek dalje...


Rođen je fudbaler i trener, druga Zvezdina zvezda, Dragoslav Šekularac - Fondacija Srpski legat\n08 nov 2018 MK\nNa današnji dan, 8. novembra 1937.godine u Štipu je rođen Dragoslav Šekularac, fudbaler, trener i druga „Zvezdina zvezdaˮ.\nKada je imao šest meseci porodica se preselila u Beograd, gde se potom i školovao, a nakon nekoliko neuspelih pokušaja da se priključi Crvenoj zvezdi, u klub ga je pozvao tadašnji trener pionira, Dimitrije Milojević – čika Mitke.\nZa prvi tim je debitovao sa sedamnaest godina, 6. marta 1955. godine, i nastupao narednih jedanaest sezona, tokom kojih je osvojio pet šampionata države i jedan kup. Za reprezentaciju Jugoslavije zaigrao je 30. septembra 1956. godine i nastupao narednih deset, učestvujući na Olimpijskim igrama 1956. godine i dva Svetska prvenstva, 1958. u Švedskoj i četiri godine potom u Čileu, kada je Jugoslaviji izmaklo finale, a njemu zvanje najboljeg fudbalera na svetu.\nNakon tog šampionata dobio je poziv Juventusa, za tada rekordnih 600.000 dolara, ali se to, nažalost, nije dogodilo. Postoje priče da mu je politički vrh države zabranio odlazak iz zemlje jer je bio suviše velika zvezda, te bi to odvuklo gledaoce sa stadiona.\nKako god bilo, te jeseni dogodio se i incident koji mu je umnogome promenio dalju karijeru, jer je on tada imao nepunih dvadeset pet godina i tek je u narednih nekoliko trebalo da dostigne svoj zenit, a već je bio toliko dobar.\nNaime, tada je, verovatno pod utiskom svega što se oko njega dešavalo i propale ponude iz Italije, na meču između Radničkog iz Niša i Crvene zvezde ošamario sudiju, zbog čega je bio udaljen iz fudbala na godinu i po dana, što je praktično zaustavilo njegov „naletˮ.\nUsledila je zatim i povreda kičme, te odlazak u nemački Karlsrue 1966. godine, kada više nije bio onaj isti igrač od pre četiri godine.\nNizali su se potom klubovi, među kojima i OFK Beograd jedne sezone, da bi igračku karijeru završio kao igrač „malog fudbalaˮ u SAD. Radio je nakon toga i kao trener, pa je vodio mlade selekcije Crvene zvezde, te još neke domaće i strane klubove, ali je najveći uspeh ostvario sa prvim timom Crvene zvezde kada je 1990. godine osvojio „duplu krunuˮ, stvorivši pritom okosnicu ekipe koja je naredne godine postala prvak Evrope i sveta.\nSrećan rođendan, Šeki!\n1918. godine umro je novinar, publicista i političar, jedan od vođa radničkog pokreta i Srpske socijaldemokratske partije Dušan Popović;


Stefan Dušan Nemanjić je krunisan za kralja Srbije - Fondacija Srpski legat\nStefan Dušan Nemanjić je krunisan za kralja Srbije\n08 sep 2018 MK\nNa današnji dan, 8. septembra 1331. godine, u dvoru Nemanjića u Svrčinu na Kosovu, u prisustvu plemstva i sveštenstva cele srpske države, arhiepiskop Danilo II je krunisao dvadesetdvogodišnjeg Dušana za kralja Srbije.\nTom događaju je prethodio sukob između njega i njegovog oca Stefana Dečanskog. Tačno trajanje tog sukoba, kao i razlog zbog koga je izbio danas se ne mogu utvrditi sa sigurnošću. Postoje dve protivrečne verzije.\nPo jednoj je krivica na Dečanskom, koji je omrznuo Dušana i napao ga, iako je ovaj izbegavao sukob, a po drugoj krivac je Dušan, čije su podozrenje po pitanju nasleđa i strah da neće postati kralj zbog dece njegovog oca iz drugog braka, iako je za to pripreman od trinaeste godine, podsticale velmože.\nSukobu je svakako doprinelo stanje posle bitke kod Velbužda, krajem jula prethodne godine, u kojoj je vojska Stefana Dečanskog, u kojoj je jedan deo bio pod zapovedništvom Dušana, potukla bugarskog cara Mihaila III Šišmana, kao i neslaganje oca i sina oko budućih koraka.\nBilo kako bilo, posle nekoliko sukoba i pokušaja uspostavljanja mira između oca i sina, Dušan je pritisnut navaljivanjem svojih velikaša krenuo sa vojskom na Dečanskog, koji je bio iznenada opkoljen u svom dvoru u Nerodimlji, krajem avgusta 1331. godine.\nUspeo je da pobegne u tvrđavu Petrič, a u Dušanove ruke su pali dvor, riznica, kao i maćeha Marija Paleolog sa svojom decom. Dušan je zatim opkolio oca u Petriču i prisilo ga na predaju, posle čega ga je zajedno sa ženom i decom iz drugog braka zatvorio u zvečansku tvrđavu, gde je tokom novembra iste godine, kada je Dušan već postao novi kralj, izgubio život pod nejasnim okolnostima.\nTako je mladi kralj Dušan uz pomoć vlastele preuzeo presto i krenuo u širenje svoje teritorije u pravcu vizantijskih oblasti, i za oko dve i po decenije, koliko je još poživeo, postao je vladar koji je najviše proširio državu, uzdigao je u rang carsta, crkvu u rang patrijaršije, ali ujedno do danas ostao i jedini od vladara iz loze Nemanjića koji nije kanonizovan nakon smrti.\n1967. godine počeo je prvi Beogradski internacionalni teatarski festival – BITEF;